Komisjoni määrus (EÜ) nr 1360/2002, 13. juuni 2002, millega kohandatakse seitsmendat korda tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohtaEMPs kohaldatav tekst.



Euroopa Liidu Teataja L 207 , 05/08/2002 Lk 0001 - 0252

CS.ES Peatükk 07 Köide 006 Lk 279 - 530

ET.ES Peatükk 07 Köide 006 Lk 279 - 530

HU.ES Peatükk 07 Köide 006 Lk 279 - 530

LT.ES Peatükk 07 Köide 006 Lk 279 - 530

LV.ES Peatükk 07 Köide 006 Lk 279 - 530

MT.ES Peatükk 07 Köide 006 Lk 279 - 530

PL.ES Peatükk 07 Köide 006 Lk 279 - 530

SK.ES Peatükk 07 Köide 006 Lk 279 - 530

SL.ES Peatükk 07 Köide 006 Lk 279 - 530



Komisjoni määrus (EÜ) nr 1360/2002, 13. juuni 2002, millega kohandatakse seitsmendat korda tehnika arenguga nõukogu määrust (EMÜ) nr 3821/85 autovedudel kasutatavate sõidumeerikute kohta (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1985. aasta määrust (EMÜ) nr 3821/85 autovedudel kasutatavate sõidumeerikute kohta [1], viimati muudetud määrusega (EÜ) nr 2135/98 [2], ning eriti selle artikleid 17 ja 18, ning arvestades järgmist: (1) Määruse (EMÜ) nr 3821/85 I B lisa tehnospetsifikaadid tuleks kohandada tehnika arenguga, pöörates erilist tähelepanu süsteemi üldisele turvalisusele ning sõidumeeriku ja juhikaartide koostalitlusvõimele. (2) Seoses meeriku kohandamisega on tarvis kohandada ka määruse (EMÜ) nr 3821/85 II lisa, milles määratletakse märgid ja tüübikinnitustunnistused. (3) Määruse (EMÜ) nr 3821/85 artikli 18 alusel loodud komitee ei esitanud oma arvamust ettepanekus sisalduvate meetmete kohta ning seetõttu esitas komisjon nõukogule nende meetmetega seoses ettepaneku. (4) Määruse (EMÜ) nr 3821/85 artikli 18 lõike 5 punktis b sätestatud aja jooksul ei ole nõukogu tegutsenud ning seega peab komisjon need meetmed vastu võtma, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 2135/98 lisa asendatakse käesoleva määruse lisaga. Artikkel 2 Määruse (EMÜ) nr 3821/85 II lisa muudetakse järgmiselt. 1. I peatüki punkti 1 esimest lõiku muudetakse järgmiselt: - Kreeka kokkuleppeline tähis "GR" asendatakse tähisega "23", - Iirimaa kokkuleppeline tähis "IRL" asendatakse tähisega "24", - Austria tarvis lisatakse kokkuleppeline tähis "12", - Soome tarvis lisatakse kokkuleppeline tähis "17", - Rootsi tarvis lisatakse kokkuleppeline tähis "5". 2. I peatüki punkti 1 teist lõiku muudetakse järgmiselt: - sõna "salvestusleht" järele lisatakse sõnad "või sõidumeerikukaart". 3. I peatüki punkti 2 muudetakse järgmiselt: - sõna "salvestusleht" järele lisatakse sõnad "ja igal sõidumeerikukaardil". 4. II peatüki pealkirjale lisatakse sõnastus "I LISALE VASTAVATE TOODETE". 5. Lisatakse järgmine III peatükk: "III. I B LISALE VASTAVATE TOODETE TÜÜBIKINNITUSTUNNISTUS Tüübikinnituse andnud riik annab taotluse esitajale tüübikinnitustunnistuse, mille näidis on esitatud allpool. Kui liikmesriik teatab teistele liikmesriikidele väljaantud või vajaduse korral tühistatud tüübikinnitustest, kasutab ta selle tunnistuse koopiaid." +++++ TIFF +++++ Artikkel 3 Käesolev määrus jõustub kahekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. juuni 2002 Komisjoni nimel asepresident Loyola de Palacio [1] EÜT L 370, 31.12.1985, lk 8. [2] EÜT L 274, 9.10.1998, lk 1. -------------------------------------------------- LISA " I B LISA EHITUS-, KATSETUS-, PAIGALDUS- JA KONTROLLINÕUDED SISUKORD I. II. 1. 2. 3. 4. III. 1. 2. 2.1. 2.2. 3. 4. 5. 6. 6.1. 6.2. 6.3. 7. 8. 9. 9.1. 9.2. 9.3. 9.4. 9.5. 9.6. 9.7. 9.8. 9.9. 9.10. 9.11. 9.12. 10. 11. 12. 12.1. 12.1.1. 12.1.2. 12.2. 12.3. 12.4. 12.5. 12.6. 12.7. 12.8. 12.9. 12.10. 12.11. 12.12. 12.13. 12.14. 12.15. 13. 14. 15. 15.1. 15.2. 15.3. 15.4. 16. 17. 18. 19. 20. 21. 22. 23. 24. IV. 1. 2. 3. 4. 5. 5.1. 5.1.1. 5.1.2. 5.1.3. 5.1.4. 5.2. 5.2.1. 5.2.2. 5.2.3. 5.2.4. 5.2.5. 5.2.6. 5.2.7. 5.2.8. 5.2.9. 5.2.10. 5.2.11. 5.3. 5.3.1. 5.3.2. 5.3.3. 5.3.4. 5.3.5. 5.3.6. 5.3.7. 5.3.8. 5.3.9. 5.3.10. 5.4. 5.4.1. 5.4.2. 5.4.3. 5.5. 5.5.1. 5.5.2. 5.5.3. V. 1. 2. 3. VI. 1. 2. 3. 4. 5. 6. VII. VIII. 1. 2. 3. 4. 5. 6. 1. liide 2. liide 3. liide 4. liide 5. liide 6. liide 7. liide 8. liide 9. liide 10. liide 11. liide I. MÕISTED Käesolevas lisas kasutatakse järgmisi mõisteid: "aktiveerimine" : etapp, mil sõidumeerik hakkab täielikult tööle ja täidab kõiki funktsioone, sealhulgas turbefunktsioone; sõidumeeriku aktiveerimiseks on vaja kasutada töökojakaarti ja sisestada selle PIN-kood; "autentimine" : funktsioon, mille eesmärk on väidetud isikusamasus kindlaks teha ja tõestada; "autentsus" : omadus, mille puhul teave pärineb allikast, mille isikusamasust saab tõestada; "sisseehitatud katse" : vajaduse korral tehtav katse, mille käivitab operaator või välisseade; "kalendripäev" : päev vahemikus kell 00.00 kuni 24.00. Kõik kalendripäevad on seotud GMTga (universaalaeg); "kalibreerimine" : andmemälus sisalduvate sõiduki parameetrite ajakohastamine või kinnitamine. Sõiduki parameetrid on sõidukit tõendavad andmed (valmistajatehase tähis, sõiduki registreerimisnumber ja registreerinud liikmesriik) ning sõiduki karakteristikud (sõidukit iseloomustav koefitsient, sõidumeeriku konstant, rattarehvide efektiivümbermõõt, rehvi suurus, kiiruspiiriku seadistus (kui see on olemas), tegelik GMT aeg, läbisõidumõõdiku tegelik väärtus); sõidumeeriku kalibreerimiseks on vaja kasutada töökojakaarti; "kaardi number" : 16kohaline tähtnumbriline number, mis idendib üheselt sõidumeerikukaardi liikmesriigis. Kaardi number sisaldab järjestikust indeksit (kui see on olemas), asendus- ja uuendusindeksit; seega saab kaarti üheselt identida väljaandnud liikmesriigi koodi ja kaardi numbri abil; "kaardi järjestikune indeks:" : kaardi numbri 14. tähtnumbriline märk, mida kasutatakse sellele ettevõttele või asutusele, kellele võib välja anda mitu sõidumeerikukaarti, väljaantud erinevate kaartide eristamiseks. Kaardi numbri esimese 13 märgi abil saab ettevõtte või asutuse üheselt identida; "kaardi uuendusindeks" : kaardi numbri 16. tähtnumbriline märk, mis sõidumeerikukaardi igal uuendamisel suureneb; "kaardi asendusindeks" : kaardi numbri 15. tähtnumbriline märk, mis sõidumeerikukaardi igal asendamisel suureneb; "sõidukit iseloomustav koefitsient" : numbriline parameeter, mis kirjeldab sõidukit sõidumeerikuga ühendava osa (käigukasti väljundvõll või -telg) tekitatud väljundsignaali, kui sõiduk läbib standardsetes katsetingimustes ühe kilomeetri pikkuse vahemaa (vt VI peatüki punkt 5). Iseloomustavat koefitsienti väljendatakse impulssides kilomeetri kohta (w = … imp/km); "ettevõttekaart" : liikmesriigi asutuse poolt sõidumeerikuga varustatud sõiduki omanikule või valdajale väljaantud sõidumeerikukaart; ettevõttekaardiga määratakse kindlaks ettevõte ning selle abil saab ettevõtte lukustatud sõidumeerikusse salvestatud andmeid kuvada, alla laadida ja välja trükkida; "sõidumeeriku konstant" : numbriline parameeter, mis vastab ühe kilomeetri jooksul läbitud vahemaa näitamiseks ja registreerimiseks vajaliku sisendsignaali väärtusele; konstanti väljendatakse impulssides kilomeetri kohta (k = … imp/km); "sõidumeerikus arvutatud pidev sõiduaeg" [1] : pidev sõiduaeg arvutatakse konkreetse juhi jooksva kumulatiivse sõiduajana alates viimasest 45minutilisest või pikemast VALMISOLEKU või VAHEAJA/PUHKUSE või TEADMATA [2]ajast (see aeg võib olla jagatud mitmeks 15minutiliseks või pikemaks ajaks). Arvutuste puhul võetakse vajaduse korral arvesse juhikaardile salvestatud eelnevaid tegevusi. Kui juht ei ole oma kaarti sisestanud, tehakse arvutused mälus olevate andmete põhjal, mis on seotud jooksva ajaga, mil kaart ei olnud sisestatud ega asjaomasesse avasse pistetud; "kontrollikaart" : liikmesriigi asutuste poolt siseriiklikule pädevale kontrolliasutusele väljaantud sõidumeerikukaart; kontrollikaardiga määratakse kindlaks kontrolliasutus ja võimaluse korral kontrolliametnik ning sellega saab andmemällu või juhikaardile salvestatud andmeid lugeda, trükkida ja/või alla laadida; "sõidumeerikus arvutatud kumuleeritud vaheaeg" [3] : juhtimise kumuleeritud vaheaeg arvutatakse konkreetse juhi jooksva kumuleeritud 15minutit või kauem kestvatest VALMISOLEKU või VAHEAJA/PUHKUSE või TEADMATA [4]aegadest alates viimasest 45minutilisest või pikemast VALMISOLEKU või VAHEAJA/PUHKUSE või TEADMATA [5]ajast (see aeg võib olla jagatud mitmeks 15minutiliseks või pikemaks ajaks). Arvutuste puhul võetakse vajaduse korral arvesse juhikaardile salvestatud eelnevaid tegevusi. Negatiivse pikkusega teadmata aegu (teadmata aja algus > teadmata aja lõpp), mis on seotud kahe erineva sõidumeeriku kattuvate aegadega, ei võeta arvutamisel arvesse. Kui juht ei ole oma kaarti sisestanud, tehakse arvutused mälus olevate andmete põhjal, mis on seotud jooksva ajaga, mil kaart ei olnud sisestatud ega asjaomasesse avasse pistetud; "andmemälu" : sõidumeerikusse ehitatud elektrooniline mäluseade; "digitaalallkiri" : andmekogule lisatud andmed või nende krüptograafiline muundamine, mis võimaldab andmekogu saajal tõendada andmekogu autentsust ja terviklikkust; "allalaadimine" : sõiduki mäluseadmesse või sõidumeeriku mälukaardile salvestatud andmete osaline või täielik kopeerimine koos digitaalallkirjaga; allalaadimine ei tohi salvestatud andmeid muuta ega kustutada; "juhikaart" : liikmesriigi asutuste poolt konkreetsele juhile väljaantud sõidumeerikukaart; juhikaart idendib juhi ning sellega on võimalik salvestada juhi tegevustega seotud andmeid; "rattarehvide efektiivümbermõõt" : iga sõidukit vedava ratta (veoratta) keskmine läbitud teepikkus täieliku pöörlemise korral. Teepikkusi tuleb mõõta standardsetes katsetingimustes (VI peatüki punkt 5) ning seda väljendatakse "l = … mm". Sõidukitootjad võivad asendada teepikkuste mõõtmise teoreetiliste arvutustega, mille puhul võetakse arvesse normaalses sõidukorras koormata sõiduki massi jaotumist telgede vahel [6]. Teoreetiliste arvutuste meetodid kinnitab liikmesriigi pädev asutus; "sündmus" : sõidumeeriku tuvastatud väärtoiming, mille põhjuseks võib olla pettuskatse; "rike" : sõidumeeriku tuvastatud väärtoiming, mille põhjuseks võib olla seadme rike või tõrge; "paigaldamine" : sõidumeeriku paigaldamine sõidukisse; "liikumisandur" : sõidumeeriku osa, mis annab sõiduki kiirust ja/või läbitud teepikkust kujutava signaali; "kehtetu kaart" : kaart, millel on avastatud rikked või mille esialgne autentimine oli vale või mille kehtivusaeg ei ole veel alanud või on juba lõppenud; "sõidumeerik mittevajalik" : sõidumeeriku kasutamist ei nõuta vastavalt nõukogu määruse (EMÜ) nr 3820/85 sätetele; "kiiruse ületamine" : sõiduki suurima lubatud kiiruse ületamine, mis on määratletud kui mis tahes 60 sekundit ületav aeg, mille jooksul sõiduki mõõdetud kiirus ületab nõukogu 10. veebruari 1992. aasta direktiivis 92/6/EMÜ (teatava kategooria mootorsõidukitele kiiruspiirikute paigaldamise ja nende kasutamise kohta ühenduses) [7]sätestatud kiiruspiiriku ülemmäära; "korrapärane ülevaatus" : toimingute kogum, mille eesmärk on kontrollida, kas sõidumeerik töötab nõuetekohaselt ning kas selle seaded vastavad sõiduki parameetritele; "printer" : sõidumeeriku osa, mis trükib välja salvestatud andmed; "sõidumeerik" : maanteesõidukitele paigaldamiseks mõeldud täielik seade, mis näitab, registreerib ja salvestab automaatselt või poolautomaatselt nende sõidukite liikumise ja juhtide teatavad tööajad; "uuendamine" : uue sõidumeerikukaardi väljaandmine, kui olemasoleva kaardi kehtivusaeg hakkab lõppema või kui kaart ei ole töökorras ja on tagastatud kaarte väljaandvale asutusele. Uuendamise puhul tuleb alati olla kindel, et üheaegselt ei ole kahte kehtivat kaarti; "remont" : liikumisanduri või sõiduki osa mis tahes remont, mille käigus tuleb see toiteallikast või muudest sõidumeeriku osadest lahti ühendada või avada; "asendamine" : uue sõidumeerikukaardi väljaandmine, asendamaks olemasolevat kaarti, mille kohta on teatatud, et see on kadunud, varastatud või ei ole töökorras ning mida ei ole kaarte väljaandvale asutusele tagastatud. Asendamisega kaasneb alati risk, et üheaegselt eksisteerib kaks kehtivat kaarti; "turvalisuse sertifitseerimine" : protsess, mille käigus ITSECi [8]sertifitseerimisasutus tõendab, et uurimisalune sõidumeerik (või osa) või sõidumeerikukaart vastab 10. liite "Üldised turbe-eesmärgid" turvanõuetele; "enesekontrollitest" : sõidumeeriku tehtavad regulaarsed ja automaatsed katsed rikete avastamiseks; "sõidumeerikukaart" - juhikaart, - kontrollikaart, - töökojakaart, - ettevõttekaart; "tüübikinnitus" : protsess, mille käigus liikmesriik tõendab, et uurimisalune sõidumeerik (või osa) või sõidumeeriku kaart vastab käesoleva määruse nõuetele; "rehvi suurus" : rehvide (väliste veorataste) mõõtmete määramine vastavalt 31. märtsi 1992. aasta direktiivile 92/23/EMÜ [9]; "sõiduki identimine" : sõidukit identivad numbrid: sõiduki registreerimisnumber (VRN) koos viitega registreerinud liikmesriigile ja valmistajatehase tähis (VIN) [10]; "sõidukiüksus" : sõidumeerik, välja arvatud liikumisandur ja liikumisandurit ühendavad juhtmed. Sõidukiüksus võib koosneda ühest või mitmest sõiduki erinevates kohtades asuvast üksusest, kui see vastab käesoleva määruse turvanõuetele; "sõidumeeriku nädal andmetöötluse seisukohast" : ajavahemik alates kella 00.00 universaalaja järgi esmaspäeval ja lõpetades kell 24.00 universaalaja järgi pühapäeval; "töökojakaart" : liikmesriigi ametiasutuse poolt selle liikmesriigi kinnitatud sõidumeeriku tootjale, paigaldajale, sõidukitootjale või töökojale väljaantud sõidumeerikukaart. Töökojakaardi abil idenditakse kaardi omanik ning sellega saab sõidumeerikut testida, kalibreerida ja/või sõidumeeriku andmeid alla laadida. II. SÕIDUMEERIKU ÜLDOMADUSED JA FUNKTSIOONID Käesoleva lisa sätetele vastava sõidumeerikuga varustatud sõidukil peavad olema kiirusekuvar ja läbisõidumõõdik. Need funktsioonid võivad olla integreeritud sõidumeerikusse. 1. Üldomadused Sõidumeeriku eesmärk on juhi tegevustega seotud andmete registreerimine, salvestamine, kuvamine, trükkimine ja väljastamine. Sõidumeerik koosneb juhtmetest, liikumisandurist ja sõidukiüksusest. Sõidukiüksus koosneb keskseadmest, andmemälust, reaalaega näitavast kellast, kahest kiipkaardiliidesest (juht ja kaasjuht), printerist, kuvarist, visuaalsest hoiatussüsteemist, kalibreerimise/allalaadimise pistikust ning kasutajasisenditest. Sõidumeerik võib olla lisapistikute abil ühendatud muude seadmete külge. Sõidumeerikule muu funktsiooni, seadme või seadmete lisamine või külge ühendamine, olenemata sellest, kas neil on tüübikinnitus või mitte, ei tohi segada ega olla võimeline segama sõidumeeriku nõuetekohast ja turvalist tööd ega olla vastuolus käesoleva määruse sätetega. Sõidumeeriku kasutajad idendivad oma isiku seadme jaoks sõidumeerikukaardi abil. Sõidumeerik annab vastavalt kasutaja tüübile ja/või isikusamasusele valikulised pääsuõigused andmetele ja funktsioonidele. Sõidumeerik registreerib ja salvestab andmed andmemällu ja sõidumeerikukaartidele. Seda tehakse vastavalt 24. oktoobri 1995. aasta direktiivile 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta [11]. 2. Funktsioonid Sõidumeerikuga tagatakse järgmised funktsioonid: - kaartide sisestamise ja väljavõtmise seire, - kiiruse ja teepikkuse mõõtmine, - aja mõõtmine, - juhi tegevuste seire, - juhtimisstaatuse seire, - juhtide käsitsi tehtud sissekanded: - sissekanne tööpäeva algus- ja/või lõpukoha kohta, - käsitsi tehtud sissekanne juhi tegevuste kohta, - eritingimuste sissekanne, - ettevõttelukkude haldamine, - kontrollitegevuste seire, - sündmuste ja/või rikete tuvastamine, - sisseehitatud ja enesekontrollitestid, - andmemälust lugemine, - andmete registreerimine ja säilitamine mälus, - sõidumeerikukaartidelt lugemine, - registreerimine ja säilitamine sõidumeerikukaartidele, - kuvamine, - trükkimine, - hoiatamine, - andmete allalaadimine välisandmekandjatele, - andmete väljastamine välistele lisaseadmetele, - kalibreerimine, - aja korrigeerimine. 3. Toimimismoodused Sõidumeerikul on neli toimimismoodust: - tavamoodus, - kontrollimoodus, - kalibreerimismoodus, - ettevõttemoodus. Vastavalt kaardiliidesesse sisestatud kehtivale sõidumeerikukaardile peab sõidumeerik lülituma järgmisse toimimismoodusesse: Toimimismoodus | Juhikaardi ava | Kaart puudub | Juhikaart | Kontrollikaart | Töökojakaart | Ettevõttekaart | Kaasjuhi kaardi ava | Kaart puudub | Tavaline | Tavaline | Kontroll | Kalibreerimine | Ettevõte | Juhikaart | Tavaline | Tavaline | Kontroll | Kalibreerimine | Ettevõte | Kontrollikaart | Kontroll | Kontroll | Kontroll [12] | Tavaline | Tavaline | Töökojakaart | Kalibreerimine | Kalibreerimine | Tavaline | Kalibreerimine [12] | Tavaline | Ettevõttekaart | Ettevõte | Ettevõte | Tavaline | Tavaline | Ettevõte [12] | Sõidumeerik eirab sisestatud kehtetuid kaarte, ent kehtivusaja ületanud kaartidel olevate andmete kuvamine, trükkimine või allalaadimine on võimalik. Kõik punktis II.2 loetletud funktsioonid toimivad igas toimimismooduses, välja arvatud järgmised erandid: - kalibreerimisfunktsioon on võimalik ainult kalibreerimismooduses, - aja korrigeerimise funktsioon on piiratud, kui ei olda kalibreerimismooduses, - juhi käsitsi tehtavate sissekannete funktsioon on võimalik ainult tava- või kalibreerimismooduses, - ettevõttelukkude haldamisfunktsioon on võimalik ainult ettevõttemooduses, - kontrollitegevuste seire funktsioon toimib ainult kontrollimooduses, - allalaadimisfunktsioon ei ole võimalik tavamooduses (välja arvatud nõudes 150 sätestatud juhtudel). Sõidumeerik võib väljastada kuvarile, printerisse või välisliidestesse mis tahes andmeid, välja arvatud järgmised erandid: - tavamooduses sisestatud sõidumeerikukaardile mittevastav isikusamasus (perekonnanimi ja eesnimi või eesnimed) jäetakse esitamata ja sisestatud sõidumeerikukaardile mittevastava kaardi number jäetakse osaliselt esitamata (esitamata jäetakse iga teine tähemärk vasakult paremale), - ettevõttemooduses saab juhiga seotud andmeid (nõuded 081, 084 ja 087) esitada ainult aegade kohta, mida ei ole lukustanud teine ettevõte (see on idenditud ettevõttekaardi numbri esimese 13 kohaga), - kui sõidumeerikus kaarti ei ole, saab juhiga seotud andmeid esitada ainult jooksva ning eelmise kaheksa kalendripäeva kohta. 4. Turvalisus Süsteemi turbe-eesmärk on kaitsta andmemälu, vältimaks lubamatut juurdepääsu andmetele ja nendega manipuleerimist ning avastamaks igasugused katsed seda teha, kaitsta liikumisanduri ja sõidukiüksuse vahel vahetatud andmete terviklikkust ja autentsust, kaitsta sõidumeeriku ja sõidumeerikukaartide vahel vahetatud andmete terviklikkust ja autentsust ning tõendada allalaaditud andmete terviklikkust ja autentsust. Süsteemi turvalisuse saavutamiseks peab sõidumeerik vastama turvanõuetele, mis on määratletud liikumisanduri ja sõidukiüksuse üldistes turbe-eesmärkides (10. liide). III. SÕIDUMEERIKU KONSTRUKTSIOONI- JA FUNKTSIONAALSED NÕUDED 1. Kaartide sisestamise ja väljavõtmise seire Sõidumeerik seirab kaardiliideseid, et avastada kaartide sisestamist ja väljavõtmist. Kaardi sisestamisel kontrollib sõidumeerik, kas sisestatud kaart on kehtiv sõidumeerikukaart ning kui on, idendib kaardi tüübi. Sõidumeerik konstrueeritakse nii, et kui sõidumeerikukaart sisestatakse nõuetekohaselt kaardiliidesesse, lukustatakse see kindlasse asendisse. Sõidumeerikukaardi saab välja võtta ainult siis, kui sõiduk on peatunud ja asjaomased andmed on kaardile salvestatud. Kaardi väljavõtmiseks on vaja kasutajapoolset konkreetset tegevust. 2. Kiiruse ja teepikkuse mõõtmine Funktsioon mõõdab pidevalt teepikkust ning peab suutma esitada läbisõidumõõdiku näidu, mis vastab sõiduki läbitud kogu teepikkusele. See funktsioon mõõdab pidevalt kiirust ning peab suutma esitada sõiduki kiiruse. Kiiruse mõõtmise funktsioon annab teavet ka selle kohta, kas sõiduk liigub või seisab. Sõiduk loetakse liikuvaks kohe, kui funktsioon tuvastab liikumisandurilt rohkem kui ühe impulsi sekundis vähemalt viie sekundi jooksul, muudel juhtudel loetakse sõiduk seisvaks. Käesoleva määruse sätetele vastava sõidumeerikuga varustatud sõidukitesse paigaldatud kiiruse (kiirusmõõdik) ja kogu läbitud teepikkuse (läbisõidumõõdik) kuvamisseadmed peavad vastama käesolevas lisas (III peatüki punktis 2.1 ja 2.2) sätestatud suurima lubatud hälbe nõuetele. 2.1. Läbitud teepikkuse mõõtmine Läbitud teepikkust võib mõõta kas: - nii edaspidi kui tagurpidi sõitmise summana või - ainult edaspidi sõitmisena. Sõidumeerik mõõdab teepikkust vahemikus 0 kuni 9999999,9 km. Teepikkust mõõdetakse järgmise hälbe piires (teepikkus vähemalt 1000 m): - ± 1 % enne paigaldamist, - ± 2 % paigaldamisel ja korrapärase ülevaatuse ajal, - ± 4 % kasutamisel. Mõõdetud teepikkuse eristusvõime on vähemalt 0,1 km. 2.2. Kiiruse mõõtmine Sõidumeerik mõõdab kiirust vahemikus 0 kuni 220 km/h. Tagamaks tavakasutamisel osutatud suurima lubatud hälbe ±6 km/h ning võttes arvesse - sisendi erinevustest (rehvi erinevused, …) tingitud hälvet ±2 km/h, - paigaldamisel või korrapärastel ülevaatustel tehtud mõõtmiste hälvet ±1 km/h, mõõdab sõidumeerik (püsival kiirusel) kiirust hälbega ±1 km/h kiiruse juures 20 kuni 180 km/h ja sõidukit iseloomustava koefitsiendi juures 4000 kuni 25000 imp/km. Märkus: andmesalvestuse eristusvõime annab sõidumeeriku salvestatud kiirusele lisahälbe ±0,5 km/h. Kiirust mõõdetakse korrektselt tavahälbe raames kahe sekundi jooksul alates kiiruse muudatuse lõpust, kui kiirus on muutunud kuni 2 m/s2. Kiiruse mõõtmise eristusvõime on vähemalt 1 km/h. 3. Aja mõõtmine Aja mõõtmise funktsioon mõõdab aega pidevalt ning esitab kuupäeva ja kellaaja digitaalselt universaalajas. Kuupäeva ja kellaaega universaalajas kasutatakse kõikjal sõidumeerikus dateerimiseks (salvestused, väljatrükid, andmevahetus, kuvamine, …). Kohaliku aja näitamiseks peab saama kuvatava aja nihet muuta poole tunni kaupa. Tüübikinnitustingimustes on ajanihe ±2 sekundit päevas. Mõõdetud aja eristusvõime peab olema vähemalt 1 sekund. Tüübikinnitustingimustes ei tohi aja mõõtmist mõjutada alla 12 kuu pikkune välise vooluallika katkestus. 4. Juhi tegevuse seire Funktsioon seirab pidevalt ja eraldi ühe juhi ja ühe kaasjuhi tegevust. Juhi tegevus on JUHTIMINE, TÖÖ, VALMISOLEK ja VAHEAEG/PUHKUS. Juht ja/või kaasjuht peavad saama käsitsi valida TÖÖ, VALMISOLEKU ja VAHEAJA/PUHKUSE. Kui sõiduk liigub, valitakse juhi tarvis automaatselt JUHTIMINE ja kaasjuhi tarvis valitakse automaatselt VALMISOLEK. Kui sõiduk peatub, valitakse juhi tarvis automaatselt TÖÖ. Kui sõiduk peatus ja toimus automaatne üleminek TÖÖLE, loetakse sellele järgneva 120 sekundi jooksul toimuvat tegevuse esimest muudatust sõiduki seiskumise ajal toimunuks (sellega võib kaasneda TÖÖLE ülemineku tühistamine). See funktsioon väljastab salvestusfunktsioonidele tegevuse muudatusi ühe minuti täpsusega. Kui mis tahes JUHTIMISE tegevus on toimunud kalendriminuti jooksul, läheb terve minut JUHTIMISE alla. Kui mis tahes JUHTIMISE tegevus on toimunud nii kalendriminutile vahetult eelneva kui järgneva minuti jooksul, läheb terve minut JUHTIMISE alla. Kui kalendriminutit ei saa eelnevate nõuete alusel lugeda JUHTIMISE minutiks, läheb kogu minut selles minutis toimunud pikima kestva tegevuse alla (võrdse pikkusega tegevuste puhul arvestatakse viimast tegevust). Funktsioon jälgib püsivalt ka pidevat juhtimisaega ja juhi kumulatiivset vaheaega. 5. Juhtimisstaatuse seire Funktsioon seirab püsivalt ja automaatselt juhtimisstaatust. Kui meerikusse sisestatakse kaks kehtivat juhikaarti, valitakse automaatselt juhtimisstaatus MEESKOND, igal muul juhul valitakse juhtimisstaatus ÜKSI. 6. Juhtide käsitsi tehtavad sissekanded 6.1. Sissekanne tööpäeva algus- ja/või lõpukoha kohta Funktsioon võimaldab sisestada juhi ja/või kaasjuhi tööpäeva algus- ja/või lõpukohad. Kohad on määratletud riikidena ja vajaduse korral ka piirkondadena. Juhikaardi (või töökojakaardi) väljavõtmisel soovitab sõidumeerik (kaas)juhil sisestada "tööpäeva lõpukoht". Sõidumeerik võimaldab selle soovituse tähelepanuta jätta. Tööpäeva algus- ja/või lõpukohti peab saama sisestada ilma kaardita ja muul ajal kui kaarti sisestades või välja võttes. 6.2. Käsitsi tehtavad sissekanded juhi tegevuste kohta Juhikaardi (või töökojakaardi) sisestamisel ja ainult sel ajal sõidumeerik: - meenutab kaardi omanikule, mis kuupäeval ja ajal ta viimati oma kaardi välja võttis, ja - palub kaardi omanikul identida, kas antud kaardi sisestamine tähendab jooksva tööpäeva jätkumist. Sõidumeerik võimaldab kaardi omanikul küsimus tähelepanuta jätta, vastata sellele positiivselt või negatiivselt: - juhul kui kaardi omanik jätab küsimuse tähelepanuta, soovitab sõidumeerik kaardi omanikul sisestada "tööpäeva alguskoht". Sõidumeerik võimaldab selle soovituse tähelepanuta jätta. Kui koht sisestatakse, salvestatakse see andmemälus ja sõidumeerikukaardil ning seotakse kaardi sisestusajaga, - negatiivse või positiivse vastuse korral soovitab sõidumeerik kaardi omanikul sisestada käsitsi tegevused, koos alguse ja lõpu kuupäeva ja ajaga, valides tegevused üksnes TÖÖ, VALMISOLEKU või VAHEAJA/PUHKUSE seast ning üksnes sellest ajavahemikust, mis jääb kaardi viimase väljavõtmise ja praeguse sisestamise vahele, ning need tegevused ei tohi omavahel kattuda. Seda tehakse vastavalt järgmisele korrale: - kui kaardi omanik vastab positiivselt, soovitab sõidumeerik kaardi omanikul sisestada käsitsi kronoloogilises järjestuses toimunud tegevused, mis on tehtud ajavahemikul, mis jääb kaardi viimase väljavõtmise ja praeguse sisestamise vahele. Protsess lõpeb, kui käsitsi sisestatud tegevuse lõpuaeg võrdub kaardi sisestusajaga. - kui kaardi omanik vastab küsimusele eitavalt: - soovitab sõidumeerik kaardi omanikul sisestada käsitsi kronoloogilises järjestuses toimunud tegevused, mis on tehtud ajavahemikul, mis jääb kaardi väljavõtmise ja seotud tööpäeva (või sõidukiga seotud tegevuste, kui tööpäev jätkub salvestuslehel) lõpu vahele. Seetõttu soovitab sõidumeerik enne seda, kui võimaldab kaardi omanikul iga tegevust käsitsi sisestada, täpsustada, kas viimase salvestatud tegevuse lõpuaeg on ühtlasi ka eelmise tööaja lõpuaeg (vt allpool olev märkus), Märkused: juhul kui kaardi omanik ei määra eelmise tööaja lõppu ja sisestab käsitsi tegevuse, mille lõpuaeg võrdub kaardi sisestusajaga, sõidumeerik: - eeldab, et tööpäev lõppes pärast kaardi väljavõtmist esimese PUHKUSE (või ülejäänud TEADMATA) algusajal, kui ühtegi puhkeaega ei ole sisestatud (ja kui ükski aeg ei ole TEADMATA), - eeldab, et algusaeg (vt allpool) võrdub kaardi sisestusajaga, - jätkab, nagu on kirjeldatud allpool; - seejärel, kui seotud tööaja lõpuaeg erineb kaardi väljavõtmisajast või kui sel ajal ei ole sisestatud ühtki tööpäeva lõpukohta, soovitab kaardi omanikul "kinnitada või sisestada tööpäeva lõpukoht" (sõidumeerik võimaldab selle küsimuse tähelepanuta jätta). Kui koht sisestatakse, salvestatakse see ainult sõidumeerikukaardil ja ainult siis, kui see erineb kaardi väljavõtmisel sisestatud kohast (kui see sisestati), ning seotakse tööaja lõpuajaga, - soovitab seejärel kaardi omanikul sisestada jooksva tööpäeva (või praeguse sõidukiga seotud tegevuste, kui kaardi omanik kasutas varem selle aja jooksul salvestuslehte) "algusaeg", ning soovitab kaardi omanikul sisestada "tööpäeva alguskoht" (sõidumeerik võimaldab selle küsimuse tähelepanuta jätta). Kui koht sisestatakse, salvestatakse see sõidumeerikukaardil ning seotakse selle algusajaga. Kui algusaeg võrdub kaardi sisestusajaga, salvestatakse koht ka andmemällu, - seejärel, kui see algusaeg erineb kaardi sisestusajast, soovitatakse kaardi omanikul sisestada käsitsi kronoloogilises järjestuses tegevused sellest algusajast kuni kaardi sisestusajani. Protsess lõpeb, kui käsitsi sisestatud tegevuse lõpuaeg võrdub kaardi sisestusajaga, - seejärel võimaldab sõidumeerik kaardi omanikul muuta iga käsitsi sisestatud tegevust kuni erikäsu abil valitu kinnitamiseni, seejärel on igasugune muutmine keelatud, - kui esialgsele küsimusele ei järgne tegevuste sisestamist, tõlgendab sõidumeerik seda kui küsimuse tähelepanuta jätmist kaardi omaniku poolt. Kogu protsessi jooksul ei oota sõidumeerik sisestusi kauem: - kui seadme ja kasutaja viimasest interaktsioonist on möödunud üks minut (nähtav ja võimaluse korral kuuldav hoiatus 30 sekundi pärast) või - kui kaart võetakse välja ja sisestatakse teine juhikaart (või töökojakaart) või - kui sõiduk hakkab liikuma, sel juhul kinnitab sõidumeerik juba tehtud sissekanded. 6.3. Eritingimuste sisestamine Sõidumeerik võimaldab juhil sisestada reaalajas kaks järgmist eritingimust: - "SÕIDUMEERIK MITTEVAJALIK" (algus, lõpp) - "PRAAMI-/RONGISÕIT" Kui tingimus "SÕIDUMEERIK MITTEVAJALIK" on avatud, ei saa esineda tingimust "PRAAMI-/RONGISÕIT". Sõidumeerik peab avatud tingimuse "SÕIDUMEERIK MITTEVAJALIK" automaatselt sulgema, kui juhikaart sisestatakse või võetakse välja. 7. Ettevõttelukkude haldamine Funktsioon võimaldab ettevõtte paigaldatud lukke hallata, et piirata ettevõttemooduses pääsu andmetele ainult sellele ettevõttele. Ettevõttelukk koosneb alguse kuupäevast/ajast (lukustamine) ja lõpu kuupäevast/ajast (luku avamine), mis on seotud ettevõtte identimisega ettevõttekaardi numbri alusel (lukustamisel). Lukustada ja lukku avada saab ainult reaalajas. Lukku saab avada ainult see ettevõte, kelle lukk on peal (idenditud ettevõttekaardi numbri esimese 13 koha alusel), või on luku avamine automaatne, kui teine ettevõte paneb oma luku peale. Juhul kui ettevõte paneb luku peale ja kui eelmine lukk oli sama ettevõtte oma, eeldatakse, et eelmine lukk ei ole avatud ja on ikka veel peal. 8. Kontrollitegevuste seire Funktsioon seirab kontrollimooduses tehtud KUVAMISE, TRÜKKIMISE, SÕIDUKIÜKSUSE ja ALLALAADIMISE tegevust. Funktsioon seirab kontrollimooduses ka KIIRUSE ÜLETAMISE KONTROLLI tegevusi. Kiiruse ületamise kontroll loetakse toimunuks, kui kontrollimooduses on printerile või kuvarile saadetud väljatrükk "kiiruse ületamine" või kui "sündmuste ja rikete" andmed on sõidukiüksuse andmemälust alla laaditud. 9. Sündmuste ja/või rikete tuvastamine Funktsiooniga tuvastatakse järgmised sündmused ja/või rikked: 9.1. "Kehtetu kaardi sisestamise" sündmus Sündmus käivitub mis tahes kehtetu kaardi sisestamisel ja/või sisestatud kehtiva kaardi kehtivusaja lõppemisel. 9.2. "Kaardikonflikti" sündmus Sündmus käivitub siis, kui tekib mis tahes kehtivate kaartide kombinatsioon, mida järgmises tabelis tähistab X: Kaardikonflikt | Juhikaardi ava | Kaart puudub | Juhikaart | Kontrollikaart | Töökojakaart | Ettevõttekaart | Kaasjuhi kaardi ava | Kaart puudub | | | | X | | Juhikaart | | | X | X | X | Kontrollikaart | | X | X | X | X | Töökojakaart | | | X | X | X | 9.3. "Aja kattumise" sündmus Sündmus käivitub siis, kui kaardilt loetav juhikaardi viimase väljavõtmise kuupäev/aeg on hilisem kui jooksev kuupäev/aeg sõidumeerikus, millesse kaart sisestatakse. 9.4. "Vajaliku kaardita juhtimise" sündmus Sündmus käivitub järgmises tabelis X-ga tähistatud mis tahes sõidumeerikukaartide kombinatsiooni puhul, kui juhi tegevus muutub JUHTIMISEKS või kui muudetakse toimimismoodust sel ajal, kui juhi tegevus on JUHTIMINE: Vajaliku kaardita juhtimine | Juhikaardi ava | Kaart puudub (või kehtetu kaart) | Juhikaart | Kontrollikaart | Töökojakaart | Ettevõttekaart | Kaasjuhi kaardi ava | Kaart puudub (või kehtetu kaart) | X | | X | | X | Juhikaart | X | | X | X | X | Kontrollikaart | X | X | X | X | X | Töökojakaart | X | X | X | | X | Ettevõttekaart | X | X | X | X | X | 9.5. "Kaardi sisestamine juhtimise ajal" sündmus Sündmus käivitub sõidumeerikukaardi sisestamisel mis tahes avasse, kui juhi tegevus on JUHTIMINE. 9.6. "Viimane kaardiseanss nõuetekohaselt sulgemata"-sündmus Sündmus käivitub siis, kui kaardi sisestamisel tuvastab sõidumeerik, et vaatamata III lõike punkti 1 sätetele ei ole eelmine kaardiseanss nõuetekohaselt suletud (kaart on välja võetud enne, kui kogu asjaomane teave on kaardile salvestatud). Sündmus käivitub ainult juhi- ja töökojakaartidega. 9.7. "Kiiruse ületamise" sündmus Sündmus käivitub iga lubatava kiiruse ületamise korral. 9.8. "Toiteallika katkestuse" sündmus Sündmus käivitub liikumisanduri ja/või sõidukiüksuse toiteallika iga katkestuse korral, mis kestab kauem kui 200 millisekundit, välja arvatud kalibreerimismooduses. Katkestusläve määratleb tootja. Sündmust ei käivita pingelangus toiteallikas seoses sõiduki mootori käivitamisega. 9.9. "Liikumisandmete vea" sündmus Sündmus käivitub normaalse andmevahetuse katkemisel liikumisanduri ja sõidukiüksuse vahel ja/või liikumisanduri ja sõidukiüksuse vahelise andmevahetuse ajal tekkiva andmete terviklikkuse või andmete autentsuse vea puhul. 9.10. "Turbemurdekatse" sündmus Sündmus käivitub mis tahes muu sündmuse korral, mis mõjutab liikumisanduri ja/või sõidukiüksuse turvalisust, mis on määratletud nende osade üldistes turbe-eesmärkides, välja arvatud kalibreerimismooduses. 9.11. "Kaardi" rike Rike käivitub siis, kui sõidumeerikukaardil esineb töötamise ajal rikkeid. 9.12. "Sõidumeeriku" rike Rike käivitub iga järgneva rikke puhul, välja arvatud kalibreerimismooduses: - sõidukiüksuse siserike, - printeri rike, - kuvari rike, - allalaadimise rike, - anduri rike. 10. Testid sisseehitatud seadme abil ja enesekontrollitestid Sõidumeerik tuvastab ise vigu enesekontrollitestide ja sisseehitatud seadmega tehtavate testide abil järgmise tabeli kohaselt: Testitav alakoost | Enesekontrollitest | Test sisseehitatud seadme abil | Tarkvara | | Terviklikkus | Andmemälu | Juurdepääs | Juurdepääs, andmeterviklikkus | Kaardiliidese seadmed | Juurdepääsääs | Juurdepääs | Klaviatuur | | Käsitsi kontroll | Printer | (tootja otsustada) | Väljatrükk | Kuvar | | Visuaalne kontroll | Allalaadimine (toimub ainult allalaadimise ajal) | Nõuetekohane toimimine | | Andur | Nõuetekohane toimimine | Nõuetekohane toimimine | 11. Andmemälust lugemine Sõidumeerik suudab lugeda kõiki andmeid, mis on tema andmemällu salvestatud. 12. Andmete registreerimine ja salvestamine andmemällu Käesolevas lõikes: - tähendab 365 päeva keskmist juhi tegevust sõidukis 365 kalendripäeva jooksul. Keskmine tegevus päeva kohta sõidukis on määratletud vähemalt kuue juhi või kaasjuhi, kuue kaardi sisestamis- ja väljavõtmistsükli ja 256 tegevusmuudatusega. Seetõttu hõlmab 365 päeva vähemalt 2190 (kaas)juhti, 2190 kaardi sisestamis- ja väljavõtmistsüklit ja 93440 tegevusmuudatust, - ajad on salvestatud minutilise täpsusega, kui see ei ole määratletud teisiti, - läbisõidumõõdiku väärtused on salvestatud täpsusega üks kilomeeter, - kiirused on salvestatud täpsusega 1 km/h. Tüübikinnitustingimustes ei tohi andmemällu salvestatud andmeid mõjutada alla 12 kuu pikkune välise toiteallika katkestus. Sõidumeerik suudab registreerida ja salvestada oma andmemällu otseselt või kaudselt järgmisi andmeid: 12.1. Seadme identimisandmed 12.1.1. Sõidukiüksuse identimisandmed Sõidumeerik suudab salvestada oma andmemällu järgmisi sõidukiüksuse identimisandmed: - tootja nimi, - tootja aadress, - osa number, - seerianumber, - tarkvaraversiooni number, - tarkvaraversiooni installeerimise kuupäev, - seadme tootmisaasta, - tüübikinnitusnumber. Sõidukiüksuse tootja registreerib ja salvestab sõidukiüksuse identimisandmed üks kord ja alatiseks, välja arvatud tarkvaraga seotud andmed ja tüübikinnitusnumber, mida võib tarkvara ajakohastamisel muuta. 12.1.2. Liikumisanduri identimisandmed Liikumisandur suudab salvestada oma mällu järgmisi identimisandmed: - tootja nimi, - osa number, - seerianumber, - tüübikinnitusnumber, - sisseehitatud turvakomponendi identifikaator (nt sisekiibi/protsessori osa number) - operatsioonisüsteemi identifikaator (nt tarkvaraversiooni number). Liikumisanduri tootja registreerib ja salvestab liikumisanduri identimisandmed üks kord ja alatiseks liikumisandurisse. Sõidukiüksus suudab registreerida ja salvestada oma andemällu järgmisi sellega hetkel ühendatud liikumisanduri identimisandmeid: - seerianumber, - tüübikinnitusnumber, - esimese kokkuühendamise kuupäev. 12.2. Turvaelemendid Sõidumeerik suudab salvestada järgmisi turvaelemente: - Euroopa avalik võti, - liikmesriigi sertifikaat, - seadme sertifikaat, - meeriku isiklik võti. Sõidumeeriku turvaelemendid salvestab seadmesse sõidukiüksuse tootja. 12.3. Juhikaartide sisestamise ja väljavõtmise andmed Juhi- või töökojakaardi iga sisestamis- ja väljavõtmistsükli kohta registreerib ja salvestab sõidumeerik oma andmemällu: - kaardi omaniku perekonnanime ja eesnime(d), nagu need on kaardile salvestatud, - kaardi numbri, kaardi väljaandnud liikmesriigi ja kaardi kehtivusaja lõpu, nagu need on kaardile salvestatud, - sisestamise kuupäeva ja aja, - sõiduki läbisõidumeeriku näidu kaardi sisestamise ajal, - ava, millesse kaart sisestati, - väljavõtmise kuupäeva ja aja, - sõiduki läbisõidumeeriku näidu kaardi väljavõtmise ajal, - järgmise teabe juhi poolt enne seda kasutatud sõiduki kohta, nagu see on kaardile salvestatud: - sõiduki registreerimisnumber ja registreerinud liikmesriik, - kaardi väljavõtmise kuupäev ja kellaaeg, - tunnuse, mis näitab, kas juht on tegevusi käsitsi sisestanud või mitte. Need andmed peavad andmemälus säilima vähemalt 365 päeva. Kui salvestusmaht on ammendatud, asendatakse vanimad andmed uute andmetega. 12.4. Andmed juhi tegevuse kohta Sõidumeerik registreerib ja salvestab oma andmemällu iga muudatuse korral juhi ja/või kaasjuhi tegevuses ja/või juhtimisstaatuses ja/või iga juhi- või töökojakaardi sisestamisel või väljavõtmisel: - juhtimisstaatuse (MEESKOND, ÜKSI), - kaardi ava (JUHT, KAASJUHT), - kaardi staatuse asjaomases avas (SISESTATUD, SISESTAMATA) (vt märkus), - tegevuse (JUHTIMINE, VALMISOLEK, TÖÖ, VAHEAEG/PUHKUS), - muudatuse kuupäeva ja aja. Märkus: SISESTATUD tähendab, et avasse on sisestatud kehtiv juhi- või töökojakaart. SISESTAMATA tähendab vastupidist, st et avasse ei ole sisestatud kehtivat juhi- või töökojakaarti (nt on sisestatud ettevõttekaart või pole ühtegi kaarti sisestatud). Märkus: juhi käsitsi sisestatud andmeid tegevuse kohta andmemälus ei salvestata. Andmemälus peavad andmed juhi tegevuse kohta säilima vähemalt 365 päeva. Kui salvestusmaht on ammendatud, asendatakse vanimad andmed uute andmetega. 12.5. Tööpäeva algus- ja/või lõpukoht Sõidumeerik registreerib ja salvestab alati oma andmemällu, kui (kaas)juht sisestab tööpäeva algus- ja/või lõpukoha: - (kaas)juhi kaardi numbri ja vajaduse korral kaardi väljaandnud liikmesriigi, - sisestamise kuupäeva ja aja (või sisestamisega seotud kuupäeva/aja, kui sisestamine tehakse käsitsi sisestamise käigus), - sisestuse tüübi (algus või lõpp, sisestustingimus), - sisestatud riigi või piirkonna, - sõiduki läbisõidumõõdiku näidu. Andmemälu suudab säilitada vähemalt 365 päeva tööpäeva algus- ja lõpuandmeid (eeldusel et üks juht sisestab andmeid kaks korda päevas). Kui salvestusmaht on ammendatud, asendatakse vanimad andmed uute andmetega. 12.6. Läbisõidumõõdiku andmed Sõidumeerik registreerib oma andmemällu sõiduki läbisõidumõõdiku näidu ja vastava kuupäeva iga kalendripäeva keskööl. Andmemälus peavad läbisõidumõõdiku kesköised väärtused säilima vähemalt 365 kalendripäeva kohta. Kui salvestusmaht on ammendatud, asendatakse vanimad andmed uute andmetega. 12.7. Üksikasjalikud andmed kiiruse kohta Sõidumeerik registreerib ja salvestab oma andmemällu sõiduki hetkekiiruse ning vastava kuupäeva ja aja kord sekundis vähemalt viimase 24 tunni jooksul, mil see sõiduk on liikunud. 12.8. Andmed sündmuste kohta Käesoleva lõigu tähenduses salvestatakse aeg sekundilise täpsusega. Sõidumeerik registreerib ja salvestab oma andmemällu iga tuvastatud sündmuse kohta järgmised andmed järgmiste salvestusreeglite kohaselt: Sündmus | Salvestusreegel | Sündmuse kohta registreeritavad andmed | Kaardikonflikt | 10 viimast sündmust | sündmuse alguse kuupäev ja kellaaeg,sündmuse lõpu kuupäev ja kellaaeg,kummagi konflikti tekitanud kaardi tüüp, number ja kaardi väljaandnud liikmesriik. | Kohase kaardita juhtimine | pikim sündmus iga kümne viimase päeva kohta, mil sündmus toimus,viimase 365 päeva 5 pikimat sündmust. | sündmuse alguse kuupäev ja kellaaeg,sündmuse lõpu kuupäev ja kellaaeg,sündmuse alguses ja/või lõpus sisestatud kaardi tüüp, number ja kaardi väljaandnud liikmesriik,samasuguste sündmuste arv sellel päeval. | Kaardi sisestamine juhtimise ajal | viimane sündmus iga kümne viimase päeva kohta, mil sündmus toimus. | sündmuse kuupäev ja kellaaeg,kaardi tüüp, number ja kaardi väljaandnud liikmesriik,samasuguste sündmuste arv sellel päeval. | Viimane kaardiseanss nõuetekohaselt sulgemata | 10 viimast sündmust. | sündmuse kuupäev ja kellaaeg,kaardi tüüp, number ja kaardi väljaandnud liikmesriik,kaardilt loetud andmed viimase seansi kohta:kaardi sisestamise kuupäev ja kellaaeg,sõiduki registreerimisnumber ja registreerinud liikmesriik. | Kiiruse ületamine [13] | kõige tõsisem sündmus (st suurima keskmise kiirusega sündmus) iga kümne viimase päeva kohta, mil sündmusi toimus,viis kõige tõsisemat sündmust viimase 365 päeva jooksul,esimene sündmus pärast viimast kalibreerimist. | sündmuse alguse kuupäev ja kellaaeg,sündmuse lõpu kuupäev ja kellaaeg,sündmuse ajal mõõdetud suurim kiirus,sündmuse ajal mõõdetud kiiruste aritmeetiline keskmine,juhikaardi tüüp, number ja vajaduse korral kaardi väljaandnud liikmesriik,samasuguste sündmuste arv sellel päeval. | Toiteallika katkestus [14] | pikim sündmus iga kümne viimase päeva kohta, mil sündmus toimus,viis kõige pikemat sündmust viimase 365 päeva jooksul. | sündmuse alguse kuupäev ja kellaaeg,sündmuse lõpu kuupäev ja kellaaeg,sündmuse alguses ja/või lõpus sisestatud kaardi tüüp, number ja kaardi väljaandnud liikmesriik,samasuguste sündmuste arv sellel päeval. | Liikumisandmete viga | pikim sündmus iga kümne viimase päeva kohta, mil sündmus toimus,viis kõige pikemat sündmust viimase 365 päeva jooksul. | sündmuse alguse kuupäev ja kellaaeg,sündmuse lõpu kuupäev ja kellaaeg,sündmuse alguses ja/või lõpus sisestatud kaardi tüüp, number ja kaardi väljaandnud liikmesriik,samasuguste sündmuste arv sellel päeval. | Turbemurdekatse | 10 viimast sündmust iga sündmuse tüübi kohta. | sündmuse alguse kuupäev ja kellaaeg,sündmuse lõpu kuupäev ja kellaaeg vajaduse korral,sündmuse alguses ja/või lõpus sisestatud kaardi tüüp, number ja kaardi väljaandnud liikmesriik,sündmuse tüüp. | 12.9. Andmed rikete kohta Käesoleva lõigu tähenduses salvestatakse aeg sekundilise täpsusega. Sõidumeerik püüab registreerida ja salvestada oma andmemällu iga tuvastatud rikke kohta järgmised andmed järgmiste salvestusreeglite kohaselt: Rike | Salvestusreegel | Rikke kohta registreeritavad andmed | Kaardi rike | 10 viimast juhikaardi riket. | rikke alguse kuupäev ja kellaaeg,rikke lõpu kuupäev ja kellaaeg,kaardi tüüp, number ja kaardi väljaandnud liikmesriik. | Sõidumeeriku rikked | 10 viimast riket iga veatüübi kohta,esimene rike pärast viimast kalibreerimist. | rikke alguse kuupäev ja kellaaeg,rikke lõpu kuupäev ja kellaaeg,rikke tüüp,rikke alguses ja/või lõpus sisestatud kaardi tüüp, number ja kaardi väljaandnud liikmesriik. | 12.10. Kalibreerimisandmed Sõidumeerik registreerib ja salvestab oma andmemällu andmed, mis on seotud: - teadaolevate kalibreerimisparameetritega aktiveerimise ajal, - esimese kalibreerimisega pärast aktiveerimist, - esimese kalibreerimisega selles sõidukis (määratakse kindlaks valmistajatehase tähise alusel), - viie viimase kalibreerimisega (kui ühel kalendripäeval tehakse mitu kalibreerimist, salvestatakse mällu ainult selle päeva viimane kalibreerimine). Iga kalibreerimise kohta registreeritakse järgmised andmed: - kalibreerimise eesmärk (aktiveerimine, esimene paigaldamine, korrapärane ülevaatus), - töökoja nimi ja aadress, - töökojakaardi number, kaardi väljaandnud liikmesriik ja kaardi aegumise kuupäev, - sõiduki identifikatsioon, - ajakohastatud või kinnitatud parameetrid: sõidukit iseloomustav koefitsient, sõidumeeriku konstant, rattarehvide efektiivümbermõõt, rehvi suurus, kiiruspiiriku seadistus, läbisõidumõõdik (vana ja uus näit), kuupäev ja kellaaeg (vana ja uus näit). Liikumisandur registreerib ja salvestab oma mällu järgmised andmed liikumisanduri paigaldamise kohta: - esimene sõidukiüksusega kokkuühendamine (kuupäev, aeg, sõidukiüksuse tüübikinnitusnumber, sõidukiüksuse seerianumber), - viimane sõidukiüksusega kokkuühendamine (kuupäev, aeg, sõidukiüksuse tüübikinnitusnumber, sõidukiüksuse seerianumber). 12.11. Andmed aja korrigeerimise kohta Sõidumeerik registreerib ja salvestab oma andmemällu andmed, mis on seotud: - viimase aja korrigeerimisega, - viie suurima aja korrigeerimisega pärast viimast kalibreerimist, mis on tehtud kalibreerimismooduses korrapärase kalibreerimise väliselt (mõiste f). Aja iga korrigeerimise kohta registreeritakse järgmised andmed: - kuupäev ja kellaaeg, vana näit, - kuupäev ja kellaaeg, uus näit, - töökoja nimi ja aadress, - töökojakaardi number, kaardi väljaandnud liikmesriik ja kaardi aegumise kuupäev. 12.12. Andmed kontrollitegevuse kohta Sõidumeerik registreerib ja salvestab oma andmemällu andmed, mis on seotud viimase 20 kontrollitegevusega: - kontrolli kuupäev ja kellaaeg, - kontrollikaardi number ja kaardi väljaandnud liikmesriik, - kontrolli tüüp (kuvamine ja/või trükkimine ja/või sõidukiüksuse andmete allalaadimine ja/või kaardi andmete allalaadimine). Allalaadimise puhul registreeritakse ka esimese ja viimase allalaadimise kuupäev. 12.13. Andmed ettevõttelukkude kohta Sõidumeerik registreerib ja salvestab oma andmemällu andmed, mis on seotud viimase 20 ettevõtteluku: - lukustamise kuupäeva ja ajaga, - luku avamise kuupäeva ja ajaga, - ettevõttekaardi numbri ja kaardi väljaandnud liikmesriigiga, - ettevõtte nime ja aadressiga. 12.14. Andmed allalaadimise kohta Sõidumeerik registreerib ja salvestab oma andmemällu järgmised andmed, mis on seotud viimase andmemälu allalaadimisega väliskandjale ettevõtte- või kalibreerimismooduses: - allalaadimise kuupäev ja kellaaeg, - ettevõtte- või töökojakaardi number ja kaardi väljaandnud liikmesriik, - ettevõtte või töökoja nimi. 12.15. Andmed eritingimuste kohta Sõidumeerik registreerib oma andmemällu järgmised andmed, mis on seotud eritingimustega: - sisestamise kuupäev ja kellaaeg, - eritingimuse tüüp. Andmemälu suudab säilitada eritingimuste andmeid vähemalt 365 päeva (eeldusel et päevas avatakse ja suletakse üks tingimus). Kui salvestusmaht on ammendatud, asendatakse vanimad andmed uute andmetega. 13. Sõidumeerikukaartidelt lugemine Sõidumeerik suudab lugeda sõidumeerikukaartidelt vajaduse korral vajalikke andmeid: - kaardi tüübi, kaardi omaniku, varem kasutatud sõiduki, kaardi viimase väljavõtmise kuupäeva ja aja ning sel ajal valitud tegevuse identimiseks, - kontrollimaks, kas viimane kaardiseanss on nõuetekohaselt suletud, - arvutamaks juhi pidevat sõiduaega, kumulatiivset vaheaega ning eelmise ja jooksva nädala kumulatiivset juhtimisaega, - trükkimaks vajalikud väljatrükid, mis on seotud juhikaardile salvestatud andmetega, - laadimaks alla juhikaardi andmed välisandmekandjatele. Lugemisvea korral üritab sõidumeerik maksimaalselt kolm korda kasutada sama lugemiskäsku, kui see ikkagi ei õnnestu, tunnistatakse kaart vigaseks ja kehtetuks. 14. Registreerimine ja salvestamine sõidumeerikukaartidele Sõidumeerik käivitab "kaardiseansi andmed" juhi- või töökojakaardil kohe pärast kaardi sisestamist. Sõidumeerik ajakohastab kehtival juhi-, töökoja- ja/või ettevõttekaardil salvestatud andmed kõigi vajalike andmetega, mis on seotud ajaga, mil kaart on sisestatud, ja kaardi omanikuga. Neile kaartidele salvestatud andmed on määratletud IV peatükis. Sõidumeerik ajakohastab andmed juhi tegevuse ja asukoha kohta (IV peatüki lõigete 5.2.5 ja 5.2.6 kohaselt), mis on salvestatud juhi- ja/või töökojakaartidele, kaardi omaniku käsitsi sisestatud andmetega tegevuse ja asukoha kohta. Sõidumeerikukaartide ajakohastamine toimub nii, et vajaduse korral ja võttes arvesse kaardi tegelikku salvestusmahtu asendatakse vanimad andmed uusimate andmetega. Kirjutamisvea korral üritab sõidumeerik maksimaalselt kolm korda kasutada sama kirjutamiskäsku, kui see ikkagi ei õnnestu, tunnistatakse kaart vigaseks ja kehtetuks. Enne juhikaardi vabastamist ja pärast kõigi asjakohaste andmete salvestamist kaardile lähtestab sõidumeerik kaardiseansi andmed. 15. Kuvamine Kuvaril on vähemalt 20 tähemärki. Tähemärk on vähemalt 5 mm kõrge ja 3,5 mm lai. Kuvar toetab ISO 8859 1. ja 7. osas määratletud ladina-1 ja kreeka märgistikku, nagu see on kirjeldatud 1. liite 4. peatükis "Märgistikud". Kuvar võib kasutada lihtsustatud glüüfe (nt rõhumärkidega tähemärke võib kuvada rõhumärkideta või väiketähti võib näidata suurtähtedena). Kuvar on varustatud piisava mittepimestava valgustusega. Suuruste näidud on nähtavad väljastpoolt sõidumeerikut. Sõidumeerik suudab kuvada: - vaikeandmeid, - hoiatustega seotud andmeid, - menüüpääsuga seotud andmeid, - muid andmeid, mida kasutaja soovib. Sõidumeerik võib kuvada lisateavet, eeldusel et see on selgesti eristatav eespool esitatud nõutavast teabest. Sõidumeeriku kuvaril kasutatakse 3. liites loetletud piktogramme või piktogrammikombinatsioone. Kuvaril võib olla ka lisapiktogramme või piktogrammikombinatsioone, kui need on selgesti eristatavad eespool nimetatud piktogrammidest ja piktogrammikombinatsioonidest. Kuvar on alati lülitatud SISSE, kui sõiduk liigub. Sõidumeerikul võib olla ka manuaalne või automaatne funktsioon kuvari lülitamiseks VÄLJA, kui sõiduk ei liigu. Kuvamisvorming on määratletud 5. liites. 15.1. Vaikekuva Kui muud teavet ei ole tarvis kuvada, näitab kuvar vaikimisi järgmisi andmeid: - kohalik aeg (universaalaeg + juhipoolne reguleerimine), - toimimismoodus, - juhi hetketegevus ja kaasjuhi hetketegevus, - juhiga seotud teave: - kui juhi hetketegevus on JUHTIMINE, siis jooksev pidev juhtimisaeg ja jooksev kumulatiivne vaheaeg, - kui juhi hetketegevus ei ole JUHTIMINE, siis tegevuse jooksev kestus (alates selle valimisajast) ja jooksev kumulatiivne vaheaeg, - kaasjuhiga seotud teave: - tema tegevuse jooksev kestus (alates selle valimisajast). Iga juhiga seotud andmete kuva on selge, lihtne ja üheselt mõistetav. Juhul kui juhi ja kaasjuhiga seotud teavet ei saa kuvada üheaegselt, kuvab sõidumeerik vaikimisi juhiga seotud teavet ja võimaldab kasutajal kuvada kaasjuhiga seotud teavet. Juhul kui kuvari laius ei võimalda vaikimisi kuvada toimimismoodust, kuvab sõidumeerik lühidalt uue toimimismooduse, kui see valitakse. Kaardi sisestamisel kuvab sõidumeerik hetkeks kaardi omaniku nime. Kui avatakse tingimus "SÕIDUMEERIK MITTEVAJALIK", peab kuvar vaikimisi näitama, et see tingimus on avatud, kasutades asjaomast piktogrammi (on lubatav, et juhi hetketegevust sel ajal ei näidata). 15.2. Hoiatuskuva Sõidumeerik kuvab hoiatusteavet, kasutades peamiselt 3. liite piktogramme, millele on vajaduse korral lisatud numbriliselt kodeeritud teave. Võib lisada hoiatuse selgesõnalise kirjelduse juhi valitud keeles. 15.3. Menüüpääs Sõidumeerikul on kohases menüüstruktuuris vajalikud käsud. 15.4. Muud kuvad Soovi korral peab valikuliselt saama kuvada: - kuupäeva ja kellaaega universaalajas, - toimimismoodust (kui seda ei esitata vaikimisi), - juhi pidevat juhtimisaega ja kumulatiivset vaheaega, - kaasjuhi pidevat juhtimisaega ja kumulatiivset vaheaega, - juhi kumulatiivset juhtimisaega eelmisel ja jooksval nädalal, - kaasjuhi kumulatiivset juhtimisaega eelmisel ja jooksval nädalal, - kuue väljatrüki sisu samas vormingus kui väljatrükk ise. Väljatrüki sisu kuva on järjestikune ja rea kaupa. Kui kuvari laius on alla 24 tähemärgi, esitatakse kasutajale kogu teave kohase vahendi (mitu rida, kerimine, …) abil. Käsitsi kirjutatud teabe tarvis jäetud väljatrüki read võib kuvamisel välja jätta. 16. Trükkimine Sõidumeerik suudab trükkida andmeid oma andmemälust ja/või sõidumeerikukaartidelt vastavalt kuuele järgmisele väljatrükile: - juhi ühe päeva tegevuste väljatrükk kaardilt, - juhi ühe päeva tegevuste väljatrükk sõidukiüksusest, - sündmuste ja rikete väljatrükk kaardilt, - sündmuste ja rikete väljatrükk sõidukiüksusest, - tehniliste andmete väljatrükk, - kiiruse ületamise väljatrükk. Nende väljatrükkide üksikasjalik vorming ja sisu on määratletud 4. liites. Sõidumeerik võib esitada ka lisaväljatrükke, kui need on selgesti eristatavad eespool nimetatud kuuest väljatrükist. "Juhi ühe päeva tegevuste väljatrükk kaardilt" ja "juhi ühe päeva tegevuste väljatrükk sõidukiüksusest" on võimalikud ainult siis, kui sõidumeerikusse on sisestatud juhi- või töökojakaart. Enne trükkimise alustamist ajakohastab sõidumeerik asjaomasele kaardile salvestatud andmed. Selleks et teha "juhi ühe päeva tegevuste väljatrükk kaardilt" või "sündmuste ja rikete väljatrükk kaardilt", sõidumeerik: - valib automaatselt juhi- või töökojakaardi, kui ainult üks neist kaartidest on sisestatud, või - annab käsu valida allikkaart või valida kaart juhikaardi avas, kui sõidumeerikusse on korraga sisestatud kaks kaarti. Printer suudab trükkida ühes reas 24 tähemärki. Tähemärk on vähemalt 2,1 mm kõrge ja 1,5 mm lai. Printer toetab ISO 8859 osades 1 ja 7 määratletud ladina-1 ja kreeka märgistikku, nagu see on kirjeldatud 1. liite 4. peatükis "Märgistikud". Printerid on konstrueeritud nii, et väljatrükkide kujutustäpsus välistab lugemisel igasugused arusaamatused. Väljatrükid säilitavad normaalsetes niiskus- (10 kuni 90 %) ja temperatuuritingimustes oma mõõtmed ja kirjed. Sõidumeerikus kasutataval paberil on asjaomane tüübikinnitusmärk ja viide, millist tüüpi sõidumeerikus (sõidumeerikutes) seda võib kasutada. Tavalistes säilitustingimustes, pidades silmas valguse intensiivsust, niiskust ja temperatuuri, jäävad väljatrükid selgelt loetavaks ja idenditavaks vähemalt ühe aasta jooksul. Neile dokumentidele on võimalik lisada ka käsitsi kirjutatud märkusi, näiteks juhi allkiri. "Paberi lõppemise" sündmuse korral alustab sõidumeerik paberi lisamisel väljatrükki uuesti algusest või jätkab trükkimist, esitades üheselt mõistetava viite eelnevalt trükitud osale. 17. Hoiatused Sõidumeerik annab juhile hoiatuse, kui see tuvastab mis tahes sündmuse ja/või rikke. Hoiatuse toiteallika katkestuse sündmuse kohta võib lükata edasi ajani, mil toiteallikas taas külge ühendatakse. Sõidumeerik hoiatab juhti 15 minutit enne 4 tunni ja 30 minuti pideva juhtimisaja täitumist ja selle aja täitumisel. Hoiatused on visuaalsed. Lisaks nähtavatele hoiatustele võib esitada ka kuuldavaid hoiatusi. Visuaalsed hoiatused on kasutajale selgelt äratuntavad, need asuvad juhi vaateväljas ning on selgesti loetavad nii päeval kui öösel. Visuaalsed hoiatused võivad olla sõidumeeriku sees ja/või olla sellest väljaspool. Viimasel juhul on hoiatusel sümbol "T" ning see on merevaigukollane või oranž. Hoiatus kestab vähemalt 30 sekundit, kui kasutaja ei ole sellele sõidumeeriku mis tahes klahvile vajutades reageerinud. Esimene reageerimine ei kustuta hoiatuse põhjuse kuva, millele on viidatud järgmises lõikes. Hoiatuse põhjus kuvatakse sõidumeerikul ja see jääb nähtavaks, kuni kasutaja on sellele reageerinud, kasutades sõidumeeriku eriklahvi või -käsku. Võib anda lisahoiatusi, kui need ei aja juhti segadusse seoses eelnevalt määratletud hoiatustega. 18. Andmete allalaadimine välisandmekandjatele Vajaduse korral suudab sõidumeerik alla laadida oma andmemälust või juhikaardilt andmeid välisandmekandjale kalibreerimise/allalaadimise pistiku kaudu. Enne allalaadimise alustamist ajakohastab sõidumeerik asjaomasele kaardile salvestatud andmed. Lisaks sellele ja vabatahtliku funktsioonina võib sõidumeerik mis tahes toimimismooduses alla laadida teise pistiku kaudu andmeid ettevõttele, mis on autenditud selle kanali kaudu. Sellisel juhul kohaldatakse allalaadimise suhtes ettevõttemooduse andmepääsu õigusi. Allalaadimine ei tohi salvestatud andmeid muuta ega kustutada. Kalibreerimise/allalaadimise pistiku elektriline liides on määratletud 6. liites. Allalaadimisprotokollid on määratletud 7. liites. 19. Andmete väljastamine välistele lisaseadmetele Kui sõidumeerikul ei ole kiiruse ja/või läbisõidumõõdiku kuvamisfunktsioone, annab sõidumeerik väljundsignaali (väljundsignaalid), mille abil on võimalik kuvada sõiduki kiirust (spidomeeter) ja/või sõiduki läbitud kogu teepikkust (läbisõidumõõdik). Sõidukiüksus suudab väljastada järgmisi andmeid, kasutades valikulisest CAN-siiniühendusest sõltumatut kohast jadaühendust (ISO 11898 Maanteesõidukid — Digitaalne andmevahetus — Kiirside ehk Controller Area Network (CAN)), mis võimaldab andmete töötlemist sõidukisse paigaldatud teistes elektroonilistes üksustes: - käesolev kuupäev ja kellaaeg universaalajas, - sõiduki kiirus, - sõiduki läbitud kogu teepikkus (läbisõidumõõdik), - hetkel valitud juhi ja kaasjuhi tegevus, - teave selle kohta, kas mõni sõidumeerikukaart on hetkel sisestatud juhikaardi avasse ja kaasjuhi kaardi avasse ning vajaduse korral teave vastavate kaartide identifikatsiooni kohta (kaardi number ja kaardi väljaandnud liikmesriik). Lisaks sellele miinimumnimekirjale võib väljastada ka muid andmeid. Kui sõiduki süüde on lülitatud SISSE, edastatakse neid andmeid pidevalt. Kui sõiduki süüde on lülitatud VÄLJA, tekitavad vastava andmeväljastuse vähemalt juhi ja/või kaasjuhi tegevuse mis tahes muutus ja/või sõidumeerikukaardi mis tahes sisestamine või väljavõtmine. Juhul kui andmeväljastus on peatunud, kui sõiduki süüde on VÄLJAS, on need andmed taas kättesaadavad, kui sõiduki süüde on uuesti lülitatud SISSE. 20. Kalibreerimine Kalibreerimisfunktsioon võimaldab: - ühendada liikumisandur automaatselt sõidukiüksusega, - digitaalselt kohandada sõidumeeriku konstanti (k) sõidukit iseloomustava konstandiga (w) (kahe või enama veosilla ülekandearvuga sõidukitele tuleb paigaldada lülitusseade, mille abil need erinevad ülekandearvud saab automaatselt viia vastavusse ülekandearvuga, millele sõiduki sõidumeerik on kohandatud), - korrigeerida (piiranguteta) hetkeaega, - korrigeerida läbisõidumõõdiku hetkeväärtust, - ajakohastada andmemällu salvestatud liikumisanduri identimisandmeid, - ajakohastada või kinnitada muid sõidumeerikule tuntud parameetreid: sõiduki identifikatsioon, sõidukit iseloomustav koefitsient, rattarehvide efektiivümbermõõt, rehvi suurus ja kiiruspiiriku seaded vajaduse korral. Liikumisanduri ühendamine sõidukiüksusega hõlmab vähemalt: - liikumisanduris olevate liikumisanduri paigaldusandmete ajakohastamist (vajaduse korral), - vajalike liikumisanduri identimisandmete kopeerimist liikumisandurist sõidukiüksuse andmemällu. Kalibreerimisfunktsioon peab suutma sisestada vajalikke andmeid kalibreerimise/allalaadimise pistiku kaudu vastavalt 8. liites määratletud kalibreerimisprotokollile. Kalibreerimisfunktsioon võib sisestada vajalikke andmeid ka muude pistikute kaudu. 21. Aja korrigeerimine Aja korrigeerimise funktsioon võimaldab korrigeerida hetkeaega maksimaalselt ühe minuti võrra vähemalt seitsme päeva möödumisel. Aja korrigeerimise funktsioon võimaldab hetkeaega piiramata korrigeerida kalibreerimismooduses. 22. Toimeomadused Sõidukiüksus toimib täielikult temperatuurivahemikus −20 °C kuni 70 °C, liikumisandur temperatuurivahemikus −40 °C kuni 135 °C. Andmemälu sisu säilib temperatuuril kuni −40 °C. Sõidumeerik toimib täielikult niiskuse puhul 10 % kuni 90 %. Sõidumeerikut kaitstakse ülepinge, toiteallika polaarsuse vahetuse ja lühiste eest. Sõidumeerik vastab komisjoni 31. oktoobri 1995. aasta direktiivile 95/94/EÜ [15], millega kohandatakse nõukogu direktiivi 72/245/EMÜ [16] (mis käsitleb elektromagnetilist ühilduvust) tehnika arenguga, ning seda kaitstakse elektrostaatiliste lahenduste ja siirete eest. 23. Materjalid Sõidumeeriku kõik koostisosad on tehtud piisavalt stabiilsetest ja piisava mehaanilise tugevusega materjalidest, millel on stabiilsed elektrilised ja magnetilised omadused. Normaalsete kasutustingimuste tagamiseks tuleb seadme kõiki sisemisi osi kaitsta niiskuse ja tolmu eest. Sõidukiüksus vastab standardi IEC 529 kaitseklassile IP 40 ja liikumisandur kaitseklassile IP 64. Sõidumeerik peab ergonoomilise väliskujunduse poolest vastama kohaldatavatele tehnospetsifikaatidele. Sõidumeerikut kaitstakse juhusliku rikkumise eest. 24. Märgised Kui sõidumeerik kuvab sõiduki läbisõidumõõdiku väärtust ja kiirust, ilmuvad selle kuvarile järgmised andmed: - teepikkuse mõõtühik, mida tähistab lühend km teepikkuse näidu lähedal, - kiiruse näidu lähedal lühend km/h. Sõidumeeriku võib lülitada kuvama kiirust miilides tunnis, sellisel juhul näidatakse kiiruse mõõtühikut lühendi mph abil. Sõidumeeriku igale eraldi osale kinnitatakse kirjeldav tahvel, millel on järgmised üksikasjad: - seadme tootja nimi ja aadress, - tootja osa number ja seadme valmistusaasta, - seadme seerianumber, - seadme tüübikinnitusmärk. Kui kõigi eespool nimetatud üksikasjade esitamiseks ei ole ruumi, on kirjeldaval tahvlil vähemalt tootja nimi või logo ja seadme osa number. IV. SÕIDUMEERIKUKAARTIDE KONSTRUKTSIOONI- JA FUNKTSIONAALSED NÕUDED 1. Nähtavad andmed Esipoolel on: vastavalt kaardi tüübile suurelt trükitult sõna "juhikaart" või "kontrollikaart" või "töökojakaart" või "ettevõttekaart kaardi väljaandnud liikmesriigi ametlikus keeles või ametlikes keeltes"; sama sõna trükitult ühenduse teistes ametlikes keeltes, mis moodustab kaardi tausta: ES | TARJETA DEL CONDUCTOR | TARJETA DE CONTROL | TARJETA DEL CENTRO DE ENSAYO | TARJETA DE LA EMPRESA | DK | FØRERKORT | KONTROLKORT | VÆRKSTEDSKORT | VIRKSOMHEDSKORT | DE | FAHRERKARTE | KONTROLLKARTE | WERKSTATTKARTE | UNTERNEHMENSKARTE | EL | ΚΑΡΤΑ ΟΔΗΓΟΥ | ΚΑΡΤΑ ΕΛΕΓΧΟΥ | ΚΑΡΤΑ ΚΕΝΤΡΟΥ ΔΟΚΙΜΩΝ | ΚΑΡΤΑ ΕΠΙΧΕΙΡΗΣΗΣ | EN | DRIVER CARD | CONTROL CARD | WORKSHOP CARD | COMPANY CARD | FR | CARTE DE CONDUCTEUR | CARTE DE CONTROLEUR | CARTE D'ATELIER | CARTE D'ENTREPRISE | GA | CÁRTA TIOMÁNAÍ | CÁRTA STIÚRTHA | CÁRTA CEARDLAINNE | CÁRTA COMHLACHTA | IT | CARTA DEL CONDUCENTE | CARTA DI CONTROLLO | CARTA DELL'OFFICINA | CARTA DELL'AZIENDA | NL | BESTUURDERS KAART | CONTROLEKAART | WERKPLAATSKAART | BEDRIJFSKAART | PT | CARTÃO DE CONDUTOR | CARTÃO DE CONTROLO | CARTÃO DO CENTRO DE ENSAIO | CARTÃO DE EMPRESA | FIN | KULJETTAJA KORTTILLA | VALVONTA KORTILLA | TESTAUSASEMA KORTILLA | YRITYSKORTILLA | SV | FÖRARKORT | KONTROLLKORT | VERKSTADSKORT | FÖRETAGSKORT | kaardi väljaandnud liikmesriigi nimi (ei ole kohustuslik); kaardi väljaandnud liikmesriigi rahvusvaheline tähis negatiivina sinises ristkülikus, mida ümbritseb kaksteist kollast tähte. Tähised on järgmised: B Belgia DK Taani D Saksamaa GR Kreeka E Hispaania F Prantsusmaa IRL Iirimaa I Itaalia L Luksemburg NL Madalmaad A Austria P Portugal FIN Soome S Rootsi UK Ühendkuningriik; teave väljaantud kaardi kohta järgmiste nummerdatud andmetega: | Juhikaart | Kontrollikaart | Ettevõtte- või töökojakaart | 1. | Juhi perekonnanimi | Kontrolliasutuse nimi | Ettevõtte või töökoja nimi | 2. | Juhi eesnimi (eesnimed) | Kontrollija perekonnanimi (vajaduse korral) | Kaardi omaniku perekonnanimi (vajaduse korral) | 3. | Juhi sünniaeg | Kontrollija eesnimi (eesnimed) (vajaduse korral) | Kaardi omaniku eesnimi (eesnimed) (vajaduse korral) | 4.(a) | Kaardi kehtivusaja algus | (b) | Kaardi kehtivusaja lõpp | (c) | Kaardi väljaandnud asutuse nimi (võib trükkida kaardi pöördele) | (d) | Punkti 5 all olevast numbrist erinev haldusnumber (ei ole kohustuslik) | 5.(a) | Juhiloa number (juhikaardi väljaandmise päeval) | | | 5.(b) | Kaardi number | 6. | Juhi foto | Kontrollija foto (ei ole kohustuslik) | — | 7. | Juhi allkiri | Omaniku allkiri (ei ole kohustuslik) | 8. | Omaniku alaline elukoht või postiaadress (ei ole kohustuslik) | Kontrolliasutuse postiaadress | Ettevõtte või töökoja postiaadress | kuupäev kirjutatakse vormingus "pp/kk/aaaa" või "pp.kk.aaaa' (päev, kuu, aasta);" tagumisel küljel on: selgitus kaardi esiküljel olevate nummerdatud punktide kohta; kirjaliku erikokkuleppe alusel omanikuga võib kaardile lisada teavet, mis ei ole seotud kaardi haldamisega, lisamine ei muuda mingil moel selle kasutamist sõidumeerikukaardina. +++++ TIFF +++++ Sõidumeerikukaartidele trükitakse järgmine taustavärv: - juhikaart: valge, - kontrollikaart: sinine, - töökojakaart: punane, - ettevõttekaart: kollane. Sõidumeerikukaartidel on vähemalt järgmised omadused, kaitsmaks neid võltsimise ja rikkumise eest: - peente giljoššmustrite ja vikerkaaretrükiga taustaturvamärk, - foto piirkonnas kattuvad taustaturvamärk ja foto, - vähemalt üks kahevärviline mikrokirjas rida. Liikmesriigid võivad pärast komisjoniga konsulteerimist lisada värve või märgistusi, näiteks riiklikke sümboleid ja turvaelemente, ilma et see piiraks käesoleva lisa muude sätete kohaldamist. 2. Turvalisus Süsteemi turvalisuse eesmärk on kaitsta kaartide ja sõidumeeriku vahel vahetatud andmete terviklikkust ja autentsust, kaitstes kaartidelt allalaaditud andmete terviklikkust ja autentsust, lubades teatavaid kirjutamisoperatsioone teha kaartidele ainult sõidumeerikul, välistades kaartidele salvestatud andmete igasuguse võltsimise, takistades petmist ning tuvastades igasuguse katse seda teha. Süsteemi turvalisuse saavutamiseks peavad sõidumeerikukaardid vastama turvanõuetele, mis on määratletud sõidumeerikukaartide üldistes turbe-eesmärkides (10. liide). Sõidumeerikukaarte on võimalik lugeda muude seadmetega, näiteks personaalarvutid. 3. Standardid Sõidumeerikukaardid vastavad järgmistele standarditele: - ISO/IEC 7810 Identification cards — Physical characteristics (Identimiskaardid — Tehnilised karakteristikud), - ISO/IEC 7816 Identification cards — Integrated circuits with contacts (Identimiskaardid — Kontaktidega kiipkaardid): - Osa 1: tehnilised karakteristikud, - Osa 2: mõõtmed ja kontaktide asukoht, - Osa 3: elektroonilised signaalid ja edastusprotokollid, - Osa 4: valdkondadevahelised andmevahetuskäsud, - Osa 8: turvalisusega seotud valdkondadevahelised käsud, - ISO/IEC 10373 Identification cards — Test methods (identimiskaardid — katsemeetodid). 4. Keskkonnaalased ja elektrilised spetsifikaadid Sõidumeerikukaardid suudavad nõuetekohaselt toimida kõigis ühenduse territooriumil tavaliselt esinevates kliimatingimustes ning vähemalt temperatuurivahemikus −25 °C kuni +70 °C juhusliku maksimumtemperatuuriga kuni +85 °C, kusjuures "juhuslik" tähendab kuni 4 tundi korraga ja kuni sada korda kaardi kasutusea jooksul. Sõidumeerikukaardid toimivad nõuetekohaselt niiskuse puhul 10 % kuni 90 %. Sõidumeerikukaardid toimivad nõuetekohaselt viis aastat, kui neid kasutatakse vastavalt keskkonnaalastele ja elektrilistele spetsifikaatidele. Toimimise ajal vastavad sõidumeerikukaardid komisjoni 31. oktoobri 1995. aasta direktiivile 95/54/EÜ, mis käsitleb elektromagnetilist ühilduvust [17], ning neid kaitstakse elektrostaatiliste lahenduste eest. 5. Andmete salvestamine Käesolevas lõikes: - on ajad salvestatud täpsusega üks minut, kui see ei ole määratletud teisiti, - läbisõidumõõdiku väärtused on salvestatud täpsusega üks kilomeeter, - kiirused on salvestatud täpsusega 1 km/h. Andmesalvestusnõuetele vastavad sõidumeerikukaartide funktsioonid, käsud ja loogilised struktuurid on määratletud 2. liites. Käesolevas lõikes määratletakse erineva kasutusotstarbega andmefailide minimaalne salvestusmaht. Sõidumeerikukaardid suudavad näidata sõidumeerikule nende andmefailide tegelikku salvestusmahtu. Kõiki sõidumeerikukaartidele salvestatavaid lisaandmeid, mis on seotud muude rakendustega ja mille jaoks kaart on samuti ette nähtud, salvestatakse vastavalt 24. oktoobri 1995. aasta direktiivile 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta [18]. 5.1. Kaardi identimis- ja turbeandmed 5.1.1. Rakenduse identifikatsioon Sõidumeerikukaardid suudavad salvestada järgmisi andmeid rakenduse identifikatsiooni kohta: - sõidumeeriku rakenduse identifikatsioon, - sõidumeerikukaardi tüübi identifikatsioon. 5.1.2. Kiibi identifikatsioon Sõidumeerikukaardid suudavad salvestada järgmisi andmeid kiibi identifikatsiooni kohta: - kiibi seerianumber, - kiibi tootmisandmed. 5.1.3. Kiipkaardi identifikatsioon Sõidumeerikukaardid suudavad salvestada järgmisi andmeid kiipkaardi identifikatsiooni kohta: - kaardi seerianumber (sealhulgas tootmisandmed), - kaardi tüübikinnitusnumber, - kaardi tunnus (ID), - paigaldaja tunnus, - kiibi identifikaator. 5.1.4. Turvaelemendid Sõidumeerikukaardid suudavad salvestada järgmisi andmeid turvaelementide kohta: - Euroopa avalik võti, - liikmesriigi sertifikaat, - kaardi sertifikaat, - kaardi isiklik võti. 5.2. Juhikaart 5.2.1. Kaardi identifikatsioon Juhikaart suudab salvestada järgmisi andmeid kaardi identimisandmeid: - kaardi number, - väljaandnud liikmesriik, väljaandnud asutuse nimi, väljaandmise kuupäev, - kaardi kehtivusaja algus, kaardi kehtivusaja lõpp. 5.2.2. Kaardi omaniku identifikatsioon Juhikaart suudab salvestada järgmisi kaardi omaniku identimisandmeid: - omaniku perekonnanimi, - omaniku eesnimi (eesnimed), - sünniaeg, - eelistatav keel. 5.2.3. Teave juhiloa kohta Juhikaart suudab salvestada järgmisi andmeid juhiloa kohta: - väljaandnud liikmesriik, väljaandnud asutuse nimi, - juhiloa number (kaardi väljaandmise päeval). 5.2.4. Andmed kasutatud sõidukite kohta Juhikaart suudab salvestada iga kalendripäeva kohta, mil kaarti on kasutatud, ja sel päeval konkreetse sõiduki kasutusaja kohta (kaardi seisukohalt hõlmab kasutusaeg kogu järjestikust sisestamise/väljavõtmise kaarditsüklit sõidukis) järgmisi andmeid: - sõiduki esimese kasutamise kuupäev ja kellaaeg (st sõiduki selle kasutusaja kaardi esimene sisestamine või 00.00, kui kasutusaeg sel ajal jätkub), - sõiduki läbisõidumeeriku näit sel ajal, - sõiduki viimase kasutamise kuupäev ja kellaaeg (st sõiduki selle kasutusaja kaardi viimane väljavõtmine või 23.59, kui kasutamisaeg sel ajal jätkub), - sõiduki läbisõidumeeriku näit sel ajal, - sõiduki registreerimisnumber ja sõiduki registreerinud liikmesriik. Juhikaart suudab salvestada vähemalt 84 sellist kirjet. 5.2.5. Andmed juhi tegevuse kohta Juhikaart suudab salvestada iga päeva kohta, mil kaarti on kasutatud või mille kohta juht on tegevused käsitsi sisestanud, järgmised andmed: - kuupäev, - tööpäevade loendur (mida suurendatakse igal kalendripäeval ühe võrra), - juhi poolt läbitud kogu teepikkus sellel päeval, - juhi staatus kell 00.00, - kõik korrad, mil juht on muutnud tegevust ja/või juhtimisstaatust ja/või on oma kaardi sisestanud või välja võtnud: - juhtimisstaatus (MEESKOND, ÜKSI), - ava (JUHT, KAASJUHT), - kaardi staatus (SISESTATUD, SISESTAMATA), - tegevus (JUHTIMINE, VALMISOLEK, TÖÖ, VAHEAEG/PUHKUS), - muudatuse kellaaeg. Juhikaardi mälu suudab säilitada vähemalt 28 päeva andmed juhi tegevuse kohta (keskmine juhi tegevus on määratletud 93 tegevusmuudatusega päevas). Nõuetes 197 ja 199 loetletud andmed salvestatakse nii, et tegevuseotsinguid saab teha toimumise järjestuses isegi ajalise kattumise korral. 5.2.6. Tööpäeva algus- ja/või lõpukoht Juhikaart suudab salvestada järgmised andmed, mis on seotud juhi sisestatud tööpäeva algus- ja/või lõpukohaga: - sisestamise kuupäev ja kellaaeg (või sisestamisega seotud kuupäev/aeg, kui sisestamine toimub käsitsi), - sisestuse tüüp (algus või lõpp, sisestustingimus), - sisestatud riik või piirkond, - sõiduki läbisõidumõõdiku näit. Juhikaardi mällu mahub vähemalt 42 paari selliseid kirjeid. 5.2.7. Andmed sündmuste kohta Käesoleva lõigu tähenduses salvestatakse kellaaeg sekundilise täpsusega. Juhikaart suudab salvestada järgmised andmed, mis on seotud kaardi sisestamisel sõidumeeriku tuvastatud järgmiste sündmustega: - aja kattumine (kui see kaart on sündmuse põhjustaja), - kaardi sisestamine juhtimise ajal (kui see kaart on sündmuse põhjustaja), - viimane kaardiseanss nõuetekohaselt sulgemata (kui see kaart on sündmuse põhjustaja), - toiteallika katkestus, - liikumisandmete viga, - turbemurdekatsed. Juhikaart suudab salvestada järgmisi andmeid nende sündmuste kohta: - sündmuse kood, - sündmuse kuupäev ja algusaeg (või kaardi sisestamise kuupäev ja algusaeg, kui sündmus sel ajal kestis), - sündmuse kuupäev ja lõpuaeg (või kaardi väljavõtmise kuupäev ja algusaeg, kui sündmus sel ajal kestis), - sõiduki, milles sündmus toimus, registreerimisnumber ja selle sõiduki registreerinud liikmesriik. Märkus: "aja kattumise" sündmuse korral: - sündmuse kuupäev ja algusaeg peavad vastama kaardi eelmisest sõidukist väljavõtmise kuupäevale ja kellaajale, - sündmuse kuupäev ja lõpuaeg peavad vastama kaardi praegusesse sõidukisse sisestamise kuupäevale ja kellaajale, - sõiduki andmed peavad vastama sellele sõidukile, mis sündmuse põhjustas. Märkus: "viimane kaardiseanss nõuetekohaselt sulgemata"-sündmuse kohta: - sündmuse kuupäev ja algusaeg peavad vastama nõuetekohaselt sulgemata kaardiseansi kaardi sisestamise kuupäevale ja ajale, - sündmuse kuupäev ja lõpuaeg peavad vastama kaardiseansi, mille ajal sündmus tuvastati (praegune seanss), kaardi sisestamise kuupäevale ja ajale, - sõiduki andmed peavad vastama sõidukile, milles seanssi ei suletud nõuetekohaselt. Juhikaart suudab salvestada andmeid iga sündmusetüübi viimase kuue sündmuse kohta (st 36 sündmust). 5.2.8. Andmed rikete kohta Käesoleva lõigu tähenduses registreeritakse aeg sekundilise täpsusega. Juhikaart suudab salvestada järgmised andmed, mis on seotud kaardi sisestamisel sõidumeeriku tuvastatud järgmiste riketega: - kaardi rike (kui see kaart on sündmuse põhjustaja), - sõidumeeriku rike. Juhikaart suudab salvestada järgmisi andmeid nende rikete kohta: - rikke kood, - rikke kuupäev ja algusaeg (või kaardi sisestamise kuupäev ja algusaeg, kui rike sel ajal kestis), - rikke kuupäev ja lõpuaeg (või kaardi väljavõtmise kuupäev ja algusaeg, kui rike sel ajal kestis), - sõiduki, milles rike toimus, registreerimisnumber ja selle sõiduki registreerinud liikmesriik. Juhikaart suudab salvestada andmeid iga rikketüübi viimase kaheteistkümne rikke kohta (st 24 riket). 5.2.9. Andmed kontrollitegevuse kohta Juhikaart suudab salvestada järgmisi kontrollitegevustega seotud andmeid: - kontrolli kuupäev ja kellaaeg, - kontrollikaardi number ja kaardi väljaandnud liikmesriik, - kontrolli tüüp (kuvamine ja/või trükkimine ja/või sõidukiüksuse andmete allalaadimine ja/või kaardi andmete allalaadimine (vt märkus)), - allalaadimise korral allalaaditud ajavahemik, - sõiduki, milles kontroll toimus, registreerimisnumber ja selle sõiduki registreerinud liikmesriik. Märkus: turbenõuetega pärast registreeritakse kaardilt allalaadimine ainult siis, kui see on toimunud sõidumeeriku kaudu. Juhikaart mahutab ühe sellise kirje. 5.2.10. Andmed kaardiseansi kohta Juhikaart suudab salvestada sõidukiga seotud andmeid, kus avati praegune seanss: - seansi avamise (st kaardi sisestamise) kuupäev ja kellaaeg sekundilise täpsusega, - sõiduki registreerimisnumber ja registreerinud liikmesriik. 5.2.11. Andmed eritingimuste kohta Juhikaart suudab salvestada järgmised andmed, mis on seotud kaardi sisestamisel (mis tahes avasse) sisestatud eritingimustega: - sisestamise kuupäev ja kellaaeg, - eritingimuse tüüp. Juhikaart mahutab 56 sellist kirjet. 5.3. Töökojakaart 5.3.1. Turvaelemendid Töökojakaart suudab salvestada isiku tunnusnumbrit (PIN-kood). Töökojakaart suudab salvestada kodeerimisvõtmeid, mis on vajalikud liikumisandurite kokkuühendamiseks sõidukiüksustega. 5.3.2. Kaardi identifikatsioon Töökojakaart suudab salvestada järgmisi kaardi identimisandmeid: - kaardi number, - väljaandnud liikmesriik, väljaandnud asutuse nimi, väljaandmise kuupäev, - kaardi kehtivusaja algus, kaardi kehtivusaja lõpp. 5.3.3. Kaardi omaniku identifikatsioon Töökojakaart suudab salvestada järgmisi kaardi omaniku identimisandmeid: - töökoja nimi, - töökoja aadress, - omaniku perekonnanimi, - omaniku eesnimi (eesnimed), - eelistatav keel. 5.3.4. Andmed kasutatud sõidukite kohta Töökojakaart suudab salvestada andmeid kasutatud sõidukite kohta samal viisil nagu juhikaart. Töökojakaart suudab salvestada vähemalt 4 sellist kirjet. 5.3.5. Andmed juhi tegevuse kohta Töökojakaart suudab salvestada andmeid juhi tegevuse kohta samal viisil nagu juhikaart. Töökojakaart sisaldab andmeid vähemalt juhi keskmise tegevuse kohta päevas. 5.3.6. Andmed tööpäeva alguse ja/või lõpu kohta Töökojakaart suudab salvestada andmeid tööpäeva alguse ja/või lõpu kohta samal viisil nagu juhikaart. Töökojakaardi mällu mahub vähemalt kolm paari selliseid kirjeid. 5.3.7. Andmed sündmuste ja rikete kohta Töökojakaart suudab salvestada andmeid sündmuste ja rikete kohta samal viisil nagu juhikaart. Töökojakaart suudab salvestada andmeid iga sündmusetüübi viimase kolme sündmuse kohta (st 18 sündmust) ja iga rikketüübi viimase kuue rikke kohta (st 12 riket). 5.3.8. Andmed kontrollitegevuse kohta Töökojakaart suudab salvestada kontrollitegevuse andmeid samal viisil nagu juhikaart. 5.3.9. Andmed kalibreerimise ja aja korrigeerimise kohta Töökojakaardile mahuvad andmed kalibreerimiste ja/või aja korrigeerimiste kohta, mis on tehtud siis, kui kaart oli sisestatud sõidumeerikusse. Iga kalibreerimiskirje peab sisaldama järgmisi andmeid: - kalibreerimise eesmärk (esimene paigaldamine, paigaldamine, korrapärane ülevaatus), - sõiduki identifikatsioon, - ajakohastatud või kinnitatud parameetrid (sõidukit iseloomustav koefitsient, sõidumeeriku konstant, rattarehvide efektiivümbermõõt, rehvi suurus, kiiruspiiriku seadistus, läbisõidumõõdik (vana ja uus näit), kuupäev ja kellaaeg (vana ja uus näit), - sõidumeeriku identifikatsioon (sõidukiüksuse osa number, sõidukiüksuse seerianumber, liikumisanduri seerianumber). Töökojakaart suudab salvestada vähemalt 88 sellist kirjet. Töökojakaardil on loendur, mis näitab kaardiga tehtud kõigi kalibreerimiste arvu. Töökojakaardil on loendur, mis näitab kaardiga tehtud viimase allalaadimise järgset kalibreerimiste arvu. 5.3.10. Andmed eritingimuste kohta Töökojakaart suudab salvestada eritingimustega seotud andmeid samal viisil nagu juhikaart. Töökojakaart suudab salvestada kaks sellist kirjet. 5.4. Kontrollikaart 5.4.1. Kaardi identifikatsioon Kontrollikaart suudab salvestada järgmisi kaardi identimisandmeid: - kaardi number, - väljaandnud liikmesriik, väljaandnud asutuse nimi, väljaandmise kuupäev, - kaardi kehtivusaja algus, kaardi kehtivusaja lõpp (kui see on olemas). 5.4.2. Kaardi omaniku identifikatsioon Kontrollikaart suudab salvestada järgmisi kaardi omaniku identimisandmeid: - kontrolliasutuse nimi, - kontrolliasutuse aadress, - omaniku perekonnanimi, - omaniku eesnimi (eesnimed), - eelistatav keel. 5.4.3. Andmed kontrollitegevuse kohta Kontrollikaart suudab salvestada järgmisi andmeid kontrollitegevuse kohta: - kontrolli kuupäev ja kellaaeg, - kontrolli tüüp (kuvamine ja/või trükkimine ja/või sõidukiüksuse andmete allalaadimine ja/või kaardi andmete allalaadimine), - allalaaditud ajavahemik (kui see on olemas), - kontrollitud sõiduki registreerimisnumber ja sõiduki registreerinud liikmesriik, - kontrollitud juhikaardi number ja kaardi väljaandnud liikmesriik. Kontrollikaart suudab salvestada vähemalt 230 sellist kirjet. 5.5. Ettevõttekaart 5.5.1. Kaardi identifikatsioon Ettevõttekaart suudab salvestada järgmisi kaardi identimisandmeid: - kaardi number, - väljaandnud liikmesriik, väljaandnud asutuse nimi, väljaandmise kuupäev, - kaardi kehtivusaja algus, kaardi kehtivusaja lõpp (kui see on olemas). 5.5.2. Kaardi omaniku identifikatsioon Ettevõttekaart suudab salvestada järgmisi kaardi omaniku identimisandmeid: - ettevõtte nimi, - ettevõtte aadress. 5.5.3. Andmed ettevõtte tegevuse kohta Ettevõttekaart suudab salvestada järgmisi andmeid ettevõtte tegevuse kohta: - tegevuse kuupäev ja kellaaeg, - tegevuse tüüp (sõidukiüksuse lukustamine ja/või luku avamine ja/või sõidukiüksuse andmete allalaadimine ja/või kaardi andmete allalaadimine), - allalaaditud ajavahemik (kui see on olemas), - sõiduki registreerimisnumber ja sõiduki registreerinud liikmesriigi ametiasutus, - kaardi number ja kaardi väljaandnud liikmesriik (kaardi andmete allalaadimise korral). Ettevõttekaart suudab salvestada vähemalt 230 sellist kirjet. V. SÕIDUMEERIKU PAIGALDAMINE 1. Paigaldamine Uued sõidumeerikud tarnitakse paigaldajatele või sõidukitootjatele aktiveerimata kujul, kusjuures kõik kalibreerimisparameetrid, nagu need on loetletud III peatüki punktis 20, on häälestatud kohastele ja kehtivatele vaikimisi väärtustele. Kui ükski konkreetne väärtus ei ole kohane, häälestatakse kirjatähelised parameetrid stringile "?" ja numbrilised parameetrid arvule "0". Enne aktiveerimist võimaldab sõidumeerik kasutada kalibreerimisfunktsiooni isegi siis, kui see ei ole kalibreerimismooduses. Enne aktiveerimist ei registreeri ega salvesta sõidumeerik punktides III.12.3 kuni III.12.9 ja III.12.12 kuni III.12.14 osutatud andmeid. Sõidukitootjad algsätivad paigaldamise ajal kõik teadaolevad parameetrid. Sõidukitootjad või paigaldajad aktiveerivad paigaldatud sõidumeeriku enne seda, kui sõiduk viiakse ära tööruumidest, kus paigaldamine toimus. Sõidumeeriku aktiveerimine käivitub automaatselt, kui töökojakaart sisestatakse esimest korda ühte kaardiliidestest. Konkreetsed kokkuühendamisoperatsioonid, mis on vajalikud liikumisanduri ja sõidukiüksuse vahel, kui need on olemas, toimuvad automaatselt enne aktiveerimist või selle ajal. Pärast aktiveerimist on sõidumeeriku funktsioonid ja andmepääsuõigused täielikult kasutatavad. Pärast aktiveerimist toimivad täielikult sõidumeeriku registreerimis- ja salvestusfunktsioonid. Paigaldamisele järgneb kalibreerimine. Esimene kalibreerimine hõlmab sõiduki registreerimisnumbri sisestamist ja see toimub kahe nädala jooksul kas pärast paigaldamist või sõidukile registreerimisnumbri andmist, olenevalt sellest, kumb toimub hiljem. Sõidumeerik peab asuma sõidukis sellises kohas, et juhil oleks oma kohalt juurdepääs vajalikele funktsioonidele. 2. Paigaldustahvel Pärast seda, kui sõidumeerikut on paigaldamise ajal kontrollitud, kinnitatakse selle peale, sisse või kõrvale paigaldustahvel, mis on selgelt nähtav ja millele on kerge juurde pääseda. Pärast iga kinnitatud paigaldaja või töökoja läbiviidud kontrollimist tuleb kinnitada eelmise tahvli asemele uus tahvel. Tahvlil on vähemalt järgmised üksikasjad: - kinnitatud paigaldaja või töökoja nimi, aadress või kaubanimi, - sõidukit iseloomustav koefitsient kujul "w =… imp/km", - sõidumeeriku konstant kujul "k =… imp/km", - rattarehvide efektiivümbermõõt kujul "1 = … mm", - rehvi suurus, - kuupäev, millal määrati sõidukit iseloomustav koefitsient ja mõõdeti rattarehvide efektiivümbermõõt, - sõiduki valmistajatehase tähis. 3. Plommid Plommitakse järgmine osa: - mis tahes ühendus, mis lahtiühendamise korral põhjustaks tuvastamatuid muudatusi või tuvastamatut andmekadu, - paigaldustahvel, kui see ei ole kinnitatud nii, et seda ei saa eemaldada sellel olevaid tähiseid kahjustamata. Eespool nimetatud plomme võib eemaldada: - eriolukorras, - kiiruspiiriku või mis tahes muu liiklusohutusseadme paigaldamiseks, reguleerimiseks või remontimiseks, eeldusel et sõidumeerik toimib edasi usaldusväärselt ja täpselt ning kui kinnitatud paigaldaja või töökoda (kooskõlas VI peatükiga) paneb pärast kiiruspiiriku või mis tahes muu liiklusohutusseadme paigaldamist uue plommi kohe või muudel juhtudel seitsme päeva jooksul. Plommide eemaldamise korral koostatakse alati pädevale asutusele esitamiseks kirjalik avaldus, kus tuuakse ära eemaldamise põhjus. VI. KONTROLL, ÜLEVAATUS JA REMONT Nõuded asjaolude kohta, millal plomme võib eemaldada, nagu sellele on viidatud määruse (EMÜ) nr 3821/85 artiklis 12.5, viimati muudetud määrusega (EÜ) nr 2135/98, on määratletud käesoleva lisa V peatüki punktis 3. 1. Paigaldajate ja töökodade kinnitamine Liikmesriigid kinnitavad, kontrollivad korrapäraselt ja sertifitseerivad asutusi, kes: - paigaldavad, - kontrollivad, - teevad ülevaatust, - teevad remonti. Käesoleva määruse artikli 12 lõike 1 raames antakse töökojakaarte nõuetekohaselt põhjendatud vastuväidete puudumise korral välja ainult neile paigaldajatele ja/või töökodadele, kes on saanud kooskõlas käesoleva lisaga kinnituse sõidumeerikute aktiveerimiseks ja/või kalibreerimiseks ja: - kes ei ole kõlblikud saama ettevõttekaarti, - ja kelle muu ametialane tegevus ei ohusta süsteemi üldturvalisust 10. liite kohaselt. 2. Uute või parandatud seadmete kontroll Iga uut või parandatud seadet tuleb kontrollida selle nõuetekohase töötamise ning näitude ja salvestuste täpsuse osas III peatüki punktides 2.1 ja 2.2 sätestatud piires ning panna sellele plomm vastavalt V peatüki punktile 3 ja seade kalibreerida. 3. Paigaldamise kontroll Sõidukile paigaldamisel peab kogu seadeldis (sealhulgas sõidumeerik) vastama III peatüki punktides 2.1 ja 2.2 sätestatud lubatud hälbe nõuetele. 4. Korrapärane ülevaatus Sõidukile paigaldatud meeriku korrapärane ülevaatus toimub pärast seadme iga remonti või pärast sõidukit iseloomustava koefitsiendi või rehvide efektiivümbermõõdu iga muudatust või kui universaalaeg erineb õigest ajast enam kui 20 minutit või kui muutub sõiduki registreerimisnumber ja kord kahe aasta jooksul (24 kuud) pärast viimast ülevaatust. Ülevaatuste käigus tuleb eelkõige kontrollida: - et sõidumeerik töötab nõuetekohaselt, sealhulgas andmete salvestamine sõidumeerikukaardi funktsioonis, - et paigaldamisel on tagatud vastavus III peatüki punktides 2.1 ja 2.2 sätestatud lubatud hälbe nõuetele, - et sõidumeerikul on tüübikinnitusmärk, - et paigaldustahvel on kinnitatud, - et plommid seadmel ja muudel seadeldise osadel on terved, - rehvi suurust ja rehvide tegelikku ümbermõõtu. Ülevaatuse käigus toimub kalibreerimine. 5. Vigade mõõtmine Vigade mõõtmine paigaldamisel ja kasutamise ajal viiakse läbi järgmistel tingimustel, mida tuleb pidada katsetamise standardtingimusteks: - normaalses sõidukorras koormata sõiduk, - rehvirõhk vastavalt tootja juhistele, - rehvi kulumine siseriikliku seadusega lubatud piires, - sõiduki liikumine: - sõiduk liigub oma mootori jõul otse ja tasasel pinnal kiirusega 50 ± 5 km/h. Mõõdetav teepikkus on vähemalt 1000 m, - katsetamiseks võib kasutada alternatiivseid meetodeid, näiteks sobivat katsestendi, eeldusel et selle täpsus on võrreldav. 6. Remont Töökojad saavad sõidumeerikust andmeid alla laadida, et anda need tagasi kohasele veoettevõttele. Kinnitatud töökoda annab veoettevõttele tõendi selle kohta, et andmeid pole võimalik alla laadida, kui sõidumeeriku rike ei lase eelnevalt registreeritud andmeid isegi pärast töökoja tehtud remonti alla laadida. Töökoda hoiab iga väljaantud tõendi koopia alles vähemalt ühe aasta. VII. KAARDI VÄLJAANDMINE Liikmesriikide kehtestatud kaardi väljaandmisprotsess vastab järgmistele nõuetele. Taotluse esitanule esmakordselt väljaantud sõidumeerikukaardi numbris on järjestikune indeks (vajaduse korral), asendusindeks ja uuendusindeks, mis on "0". Ühele kontrolliasutusele või ühele töökojale või ühele veoettevõttele väljaantud kõigi mittenimeliste sõidumeerikukaartide numbrites on esimesed 13 kohta ühesugused ning kõigil on erinev järjestikune indeks. Olemasoleva sõidumeerikukaardi asendamiseks väljaantud sõidumeerikukaardil on asendatud kaardiga sama number, välja arvatud asendusindeks, mis suureneb ühe võrra (järjekorras 0, …, 9, A, …, Z). Olemasoleva sõidumeerikukaardi asendamiseks väljaantud sõidumeerikukaardi kehtivusaja lõpp on sama kui asendatud kaardil. Olemasoleva sõidumeerikukaardi uuendamiseks väljaantud sõidumeerikukaardil on uuendatud kaardiga sama number, välja arvatud asendusindeks, mis on nullitud, ja uuendusindeks, mis suureneb ühe võrra (järjekorras 0, …, 9, A, …, Z). Haldusandmete muutmiseks vahetatud sõidumeerikukaardi puhul kohaldatakse uuenduseeskirju, kui see toimub samas liikmesriigis, või esmakordse väljaandmise eeskirju, kui see toimub teises liikmesriigis. Mittenimelisel töökoja- või kontrollikaardil märgitakse "kaardi omaniku perekonnanime" kohale töökoja või kontrolliasutuse nimi. VIII. SÕIDUMEERIKU JA SÕIDUMEERIKUKAARTIDE TÜÜBIKINNITUS 1. Üldosa Käesolevas peatükis tähendab "sõidumeerik""sõidumeerikut või selle osi". Liikumisandurit sõidukiüksusega ühendava juhtme (ühendavate juhtmete) puhul tüübikinnitust ei nõuta. Sõidumeerikus kasutatavat paberit käsitatakse sõidumeeriku osana. Sõidumeerik esitatakse tüübikinnituseks koos kõigi integreeritud lisaseadmetega. Sõidumeeriku ja sõidumeerikukaartide tüübikinnitus hõlmab turvalisusega seotud katseid, funktsionaalseid katseid ja koostalitlusvõime katseid. Iga katse positiivsed tulemused kinnitatakse kohase tunnistusega. Liikmesriikide tüübikinnitusasutused ei anna tüübikinnitustunnistust vastavalt käesoleva määruse artiklile 5, kui neil ei ole: - turbesertifikaati, - funktsionaalsertifikaati, - koostalitlusvõime sertifikaati sõidumeeriku või sõidumeerikukaardi kohta, mille tüübikinnitust taotletakse. Igast muudatusest seadme tark- või riistvaras või nende valmistamiseks kasutatavates materjalides tuleb enne kasutamist teatada asutusele, kes andis seadme tüübikinnituse. Asutus kinnitab tootjale tüübikinnituse laiendamise või võib nõuda asjaomase funktsionaal-, turva- ja/või koostalitlusvõime sertifikaadi ajakohastamist või kinnitust. Sõidumeeriku tarkvara kohapealse värskenduse kinnitab asutus, kes andis sõidumeerikule tüübikinnituse. Tarkvara värskendus ei tohi muuta ega kustutada sõidumeeriku mällu salvestatud andmeid juhi tegevuse kohta. Tarkvara tohib värskendada ainult seadme tootja vastutusel. 2. Turbesertifikaat Turbesertifikaat antakse käesoleva lisa 10. liite nõuete kohaselt. 3. Funktsionaalsertifikaat Iga tüübikinnituse taotleja esitab liikmesriigi tüübikinnitusasutusele kõik materjalid ja dokumendid, mida see asutus peab vajalikuks. Tootjale antakse funktsionaalsertifikaat ainult pärast seda, kui vähemalt 9. liites määratletud kõik funktsionaalsed katsed on edukalt läbitud. Funktsionaalsertifikaadi annab tüübikinnitusasutus. Sertifikaadil esitatakse lisaks selle saaja nimele ja mudeli identimisandmetele üksikasjalik nimekiri sooritatud katsetest ja saadud tulemustest. 4. Koostalitlusvõime sertifikaat Koostalitlusvõime katseid teeb üks labor Euroopa Komisjoni järelevalve all ja vastutusel. Labor registreerib tootjate esitatud koostalitlusvõime katsete taotlused nende saabumise järjekorras. Taotlused registreeritakse ametlikult ainult siis, kui laboril on: - kõik koostalitlusvõime katseteks vajalikud materjalid ja dokumendid, - vastav turbesertifikaat, - vastav funktsionaalsertifikaat. Tootjale teatatakse taotluse registreerimiskuupäev. Sõidumeeriku või sõidumeerikukaardi, millele ei ole antud turbesertifikaati ja funktsionaalsertifikaati, koostalitlusvõime katseid labor ei tee. Iga tootja, kes taotleb koostalitlusvõime katsete tegemist, on kohustatud jätma katsete eest vastutavale laborile kõik tema poolt katsete tegemiseks esitatud materjalid ja dokumendid. Koostalitlusvõime katsed tehakse vastavalt käesoleva lisa 9. liite lõikele 5 kõigi sõidumeeriku või sõidumeerikukaartide tüüpidega: - mille tüübikinnitus on veel kehtiv või - mille tüüp on kinnitamisel ja millel on kehtiv koostalitlusvõime sertifikaat. Labor annab koostalitlusvõime sertifikaadi tootjale ainult pärast seda, kui kõik koostalitlusvõime katsed on edukalt sooritatud. Kui koostalitlusvõime katsed ei ole ühe või mitme sõidumeeriku või sõidumeerikukaardi (sõidumeerikukaartide) puhul edukad, nagu seda nõutakse nõudes 283, siis koostalitlusvõime sertifikaati ei anta, kuni taotluse esitanud tootja on teinud vajalikud muudatused ja koostalitlusvõime katsed on edukalt läbitud. Labor teeb probleemi põhjuse kindlaks koostalitlusvõime rikkega seotud tootja abil ning püüab aidata taotluse esitanud tootjal leida tehniline lahendus. Kui tootja on oma toodet muutnud, on tootja ülesanne saada asjaomastelt asutustelt kinnitus, et turbesertifikaat ja funktsionaalsertifikaat veel kehtivad. Koostalitlusvõime sertifikaat kehtib kuus kuud. Selle aja möödumisel see tühistatakse, kui tootja ei ole saanud vastavat tüübikinnitustunnistust. Tootja edastab selle liikmesriigi tüübikinnitusasutusele, kes on andnud funktsionaalsertifikaadi. Mis tahes osa, mis võiks olla koostalitlusvõime rikke põhjuseks, ei kasutata kasumi teenimiseks ega turgu valitseva seisundi saamiseks. 5. Tüübikinnitustunnistus Liikmesriigi tüübikinnitusasutus võib anda tüübikinnitustunnistuse kohe, kui ta on saanud kolm nõutavat sertifikaati. Tüübikinnitusasutus saadab tüübikinnitustunnistuse koopia koostalitlusvõime katsete eest vastutavale laborile samal ajal, kui ta annab selle tootjale. Koostalitlusvõime katsete tegemise pädeval laboril on avalik veebilehekülg, millel on ajakohastatud nimekiri sõidumeerikutest ja sõidumeerikukaartidest: - mille kohta on registreeritud taotlus koostalitlusvõime katsete tegemiseks, - millele on antud koostalitlusvõime sertifikaat (ka esialgne), - millele on antud tüübikinnitustunnistus. 6. Erandkord: esimese koostalitlusvõime sertifikaadi andmine Kuni nelja kuu jooksul pärast esimeste sõidumeerikute ja sõidumeerikukaartide (juhi-, töökoja-, kontrolli- ja ettevõttekaardid) tunnistamist koostalitlusvõimelisteks loetakse sellel ajavahemikul registreeritud taotlustele antud koostalitlusvõime sertifikaati ajutiseks (kaasa arvatud kõige esimene). Kui selle aja lõpuks on kõik asjaomased tooted tunnistatud omavahel koostalitlusvõimelisteks, muutuvad vastavad koostalitlusvõime sertifikaadid lõplikeks. Kui selle aja jooksul leitakse koostalitlusvõime rikkeid, teeb koostalitlusvõime katsete eest vastutav labor kindlaks probleemide põhjused kõigi seotud tootjate abil ning soovitab neil teha vajalikud muudatused. Kui selle aja lõpuks esineb veel koostalitlusvõime probleeme, teeb koostalitlusvõime katsete eest vastutav labor koostöös kõigi seotud tootjate ja vastavad funktsionaalsertifikaadid andnud tüübikinnitusasutustega kindlaks koostalitlusvõime rikete põhjused ning määrab, milliseid muudatusi peaks iga asjaomane tootja tegema. Tehniliste lahenduse otsimine võib kesta maksimaalselt kaks kuud, kui pärast seda ei ole ühist lahendust leitud, otsustab komisjon, olles konsulteerinud koostalitlusvõime katsete eest vastutava laboriga, milline seade (millised seadmed) ja kaardid saavad lõpliku koostalitlusvõime sertifikaadi, ja esitab oma põhjendused. Kõik koostalitusvõime katsete taotlused, mis labor on registreerinud esimese ajutise koostalitusvõime sertifikaadi andmise järgse nelja kuu möödumise ja nõudes 294 osutatud komisjoni otsuse tegemise kuupäeva vahelisel ajal, lükatakse edasi esialgsete koostalitusvõimeprobleemide lahendamiseni. Seejärel töödeldakse neid taotlusi nende registreerimise järjekorras. 1. liide ANDMESÕNASTIK SISUKORD 1. Sissejuhatus … 1.1. Andmetüüpide määratlusviis … 1.2. Viited … 2. Andmetüüpide määratlused … 2.1. ActivityChangeInfo … 2.2. Address … 2.3. BCDString … 2.4. CalibrationPurpose … 2.5. CardActivityDailyRecord … 2.6. CardActivityLengthRange … 2.7. CardApprovalNumber … 2.8. CardCertificate … 2.9. CardChipIdentification … 2.10. CardConsecutiveIndex … 2.11. CardControlActivityDataRecord … 2.12. CardCurrentUse … 2.13. CardDriverActivity … 2.14. CardDrivingLicenceInformation … 2.15. CardEventData … 2.16. CardEventRecord … 2.17. CardFaultData … 2.18. CardFaultRecord … 2.19. CardIccIdentification … 2.20. CardIdentification … 2.21. CardNumber … 2.22. CardPlaceDailyWorkPeriod … 2.23. CardPrivateKey … 2.24. CardPublicKey … 2.25. CardRenewalIndex … 2.26. CardReplacementIndex … 2.27. CardSlotNumber … 2.28. CardSlotsStatus … 2.29. CardStructureVersion … 2.30. CardVehicleRecord … 2.31. CardVehiclesUsed … 2.32. Certificate … 2.33. CertificateContent … 2.34. CertificateHolderAuthorisation … 2.35. CertificateRequestID … 2.36. CertificationAuthorityKID … 2.37. CompanyActivityData … 2.38. CompanyActivityType … 2.39. CompanyCardApplicationIdentification … 2.40. CompanyCardHolderIdentification … 2.41. ControlCardApplicationIdentification … 2.42. ControlCardControlActivityData … 2.43. ControlCardHolderIdentification … 2.44. ControlType … 2.45. CurrentDateTime … 2.46. DailyPresenceCounter … 2.47. Datef … 2.48. Distance … 2.49. DriverCardApplicationIdentification … 2.50. DriverCardHolderIdentification … 2.51. EntryTypeDailyWorkPeriod … 2.52. EquipmentType … 2.53. EuropeanPublicKey … 2.54. EventFaultType … 2.55. EventFaultRecordPurpose … 2.56. ExtendedSerialNumber … 2.57. FullCardNumber … 2.58. HighResOdometer … 2.59. HighResTripDistance … 2.60. HolderName … 2.61. K-ConstantOfRecordingEquipment … 2.62. KeyIdentifier … 2.63. L-TyreCircumference … 2.64. Language … 2.65. LastCardDownload … 2.66. ManualInputFlag … 2.67. ManufacturerCode … 2.68. MemberStateCertificate … 2.69. MemberStatePublicKey … 2.70. Name … 2.71. NationAlpha … 2.72. NationNumeric … 2.73. NoOfCalibrationRecords … 2.74. NoOfCalibrationSinceDownload … 2.75. NoOfCardPlaceRecords … 2.76. NoOfCardVehicleRecords … 2.77. NoOfCompanyActivityRecords … 2.78. NoOfControlActivityRecords … 2.79. NoOfEventsPerType … 2.80. NoOfFaultsPerType … 2.81. OdometerValueMidnight … 2.82. OdometerShort … 2.83. OverspeedNumber … 2.84. PlaceRecord … 2.85. PreviousVehicleInfo … 2.86. PublicKey … 2.87. RegionAlpha … 2.88. RegionNumeric … 2.89. RSAKeyModulus … 2.90. RSAKeyPrivateExponent … 2.91. RSAKeyPublicExponent … 2.92. SensorApprovalNumber … 2.93. SensorIdentification … 2.94. SensorInstallation … 2.95. SensorInstallationSecData … 2.96. SensorOSIdentifier … 2.97. SensorPaired … 2.98. SensorPairingDate … 2.99. SensorSerialNumber … 2.100. SensorSCIdentifier … 2.101. Signature … 2.102. SimilarEventsNumber … 2.103. SpecificConditionType … 2.104. SpecificConditionRecord … 2.105. Speed … 2.106. SpeedAuthorised … 2.107. SpeedAverage … 2.108. SpeedMax … 2.109. TdesSessionKey … 2.110. TimeReal … 2.111. TyreSize … 2.112. VehicleIdentificationNumber … 2.113. VehicleRegistrationIdentification … 2.114. VehicleRegistrationNumber … 2.115. VuActivityDailyData … 2.116. VuApprovalNumber … 2.117. VuCalibrationData … 2.118. VuCalibrationRecord … 2.119. VuCardIWData … 2.120. VuCardIWRecord … 2.121. VuCertificate … 2.122. VuCompanyLocksData … 2.123. VuCompanyLocksRecord … 2.124. VuControlActivityData … 2.125. VuControlActivityRecord … 2.126. VuDataBlockCounter … 2.127. VuDetailedSpeedBlock … 2.128. VuDetailedSpeedData … 2.129. VuDownloadablePeriod … 2.130. VuDownloadActivityData … 2.131. VuEventData … 2.132. VuEventRecord … 2.133. VuFaultData … 2.134. VuFaultRecord … 2.135. VuIdentification … 2.136. VuManufacturerAddress … 2.137. VuManufacturerName … 2.138. VuManufacturingDate … 2.139. VuOverSpeedingControlData … 2.140. VuOverSpeedingEventData … 2.141. VuOverSpeedingEventRecord … 2.142. VuPartNumber … 2.143. VuPlaceDailyWorkPeriodData … 2.144. VuPlaceDailyWorkPeriodRecord … 2.145. VuPrivateKey … 2.146. VuPublicKey … 2.147. VuSerialNumber … 2.148. VuSoftInstallationDate … 2.149. VuSoftwareIdentification … 2.150. VuSoftwareVersion … 2.151. VuSpecificConditionData … 2.152. VuTimeAdjustmentData … 2.153. VuTimeAdjustmentRecord … 2.154. W-VehicleCharacteristicConstant … 2.155. WorkshopCardApplicationIdentification … 2.156. WorkshopCardCalibrationData … 2.157. WorkshopCardCalibrationRecord … 2.158. WorkshopCardHolderIdentification … 2.159. WorkshopCardPIN … 3. Väärtus- ja suurusulatuse määratlused … 3.1. Juhikaardi määratlused … 3.2. Töökojakaardi määratlused … 3.3. Kontrollikaardi määratlused … 3.4. Ettevõttekaardi määratlused … 4. Märgistikud … 5. Kodeerimine … 1. SISSEJUHATUS Käesolevas liites määratletakse sõidumeerikus ja sõidumeerikukaartides kasutatavad andmevormingud, andmeelemendid ja andmestruktuurid. 1.1. Andmetüüpide määratlusviis Käesolevas liites kasutatakse andmetüüpide määratlemiseks abstraktset süntaksi esitust 1 (ASN.1). See võimaldab määratleda liht- ja struktureeritud andmeid, kasutamata mis tahes spetsiifilist edastussüntaksi (kodeerimiseeskirjad), mis oleks sõltuv rakendusest ja keskkonnast. ASN.1 tüübinimetused on tehtud vastavalt standardile ISO/IEC 8824-1. See tähendab, et: - võimaluse korral viitab andmetüübile valitud nimi selle tähendusele, - kui andmetüüp koosneb teistest andmetüüpidest, on andmetüübi nimi siiski suurtähega algav alfabeetilistest tähemärkidest koosnev ühtne jada, olenemata sellest, kuidas kasutatakse nimes suurtähti vastava tähenduse edasiandmiseks, - üldiselt on andmetüüpide nimed seotud andmetüüpide nimedega, millest need on moodustatud, seadmetega, kuhu andmed on salvestatud, ja andmetega seotud funktsioonidega. Kui ASN.1 tüüp on juba määratletud teise standardi osana ja kui see on asj